Vesti online / Vesti / Ekonomija / Sindikat protiv prodaje Telekoma\nKompanija pozitivno posluje: Sindikat protiv prodaje Telekoma\n"Ne želimo da se sad, naročito u ovoj krizi, prodaje Telekom. Prošli put je dobijene niska cena, a sad bi, po našem misljenju, bila još niža", rekao je Joksimović agenciji Beta.\n* NIN: Vlada prodaje Telekom sledeće godine\n* "Ne znam za dogovor o prodaji Telekoma"\nJoksimović je rekao da je vrednost Telekoma Srbije poslednjih godina pala zbog svetske ekonomske krize, ali je istakao da ta kompanija ima potencijal da posle krize dostigne mnogo višu vrednost.\nPrecizirao je da je pre 2008. godine najveća domaća telekomunikaciona kompanija vredela preko četiri milijarde evra, a da je prošle godine procenjena cena za prodaju bila 2,45 milijardi i istakao da je "prodaja pukla jer nije mogla da se dobije tražena\nDobit 22,27 milijardi dinara u 2011. godini\nTelekom Srbije je objavio da je u 2011. godina dobro poslovao i da je imao neto dobit od 22,27 milijardi dinara, što je oko 6,5 milijardi dinara ili 41,1 odsto više nego godinu dana ranije.\nJoksimović je rekao da je u Telekom Srbija grupi, koju čine Telekom Srbije, Telekom Srpske i Mtel Crne Gore, zaposleno oko 12.000 radnika. Samo u Telekomu Srbija radi oko 9.000 radnika.\nPrema rečima Joksimovića, stav sindikata je da u bilo kojoj prodaji državni paket mora ostati većinski, tako da da država garantuje prava koja su sindikati postigli za radnike, kao što su socijalni program i kolektivni ugovor.\n"Ako već mora da se meša kapital, naš stav je da se meša tako da država ostane većinski akcionar", rekao je predsednik jednog od dva reprezentativna sindikata Telekoma.\nJoksimović je istakao da bi trebalo prestati sa odlaganjem izlaska na berzu i da bi Telekom Srbije trebalo odmah da iznese akcije, bez obzira na mogućnost pada vrednosti na početku trgovanja.\n"To je najbolje rešenje da se vidi tržišna vrednost i da se vidi da li uopšte treba prodavati Telekom. Tržište će pokazati da li naše akcije vrede ili ne vrede i koliko vredi Telekom", rekao je on agenciji Beta.\nJoksimović je ocenio da bi mogao da se dogodi mali pad akcija u prvom trenutku po izlasku na berzu, ali je istakao da Telekom dobro posluje tako da nema razloga se vrednost tih akcija ne poraste.\nRadnici dobijaju 6,94 odsto besplatnih akcija\nSindikat Telekoma Srbije je jedan od dva reprezentativna sindikata u najvećem domaćem telekomuikacionom preduzeću, čiji sadašnji i bivši zaposleni dobijaju 6,94 odsto besplatnih akcija, odnosno akcije nominalne vrednosti od po 200 evra po godini staža.\nPored radnika Telekoma, 15 odsto akcija tog telekomunikacionog preduzeća dobiće oko 4,8 miliona građana Srbije. Svaki građanin će dobiti po 31 akciju, čija je početna cena 2,27 evra po jednoj akciji. Centralni registar hartija od vrednosti je 3. maja preneo besplatne akcije Telekoma Srbije na račune građana.\nPodsetio je da primer Naftne industrije Srbije (NIS), čija je akcija posle izlaska na berzu sa 505 dinara pala na 460 dinara, ali je posle porasla i u jednom trenutku vredela čak i 850 dinara.\nJoksimović je istakao da Telekom može odmah da izađe na Beogradsku berzu i podsetio da je to trebalo da se desi 5. avgusta, jer je zakonski to moguće uraditi tri meseca nakon upisa hartija od vrednosti u Centralni registar.\nPredsednik Sindikata Telekoma


Odbor odbio da razmatra peticiju ujedinjenja Mitrovice\nTanjug 10. februara 2019. 19:49\nPRIŠTINA – Parlamentarni odbor odbio je da razmatra peticiju gradonačelnika južne Mitrovice, Agima Bahtirija, o ujedinjenju tog grada i prosledio je vladi na mišljenje, dok u vladi kažu da je to pitanje o kojem treba da se izjasni parlament, piše prištinska Koha.\nBahtiri je pre gotovo mesec dana podneo peticuju sa oko 17.000 potpisa građana za ujedinjenje južne i severne Mitrovice u jednu opštinu.\nPeticija, međutim, navodi Koha, nije razmatrana na Odboru za predstavke u kosovskom parlamentu.\nKako je prenela KTV, članovi ovog odbora kažu da je reč o pitanju koje prevazilazi njihove nadležnosti.\nLirie Kajtazi iz opozicionog Demokratskog saveza Kosova je rekla da su u većini slučajeva peticije služile kao sredstvo prikupljanja dnevno političkih poena i da, kako je rekla, do sada nisu imale pravi pristup.\nPoslanica Teuta Hadžiju je rekla da je bila zainteresovana za sudbinu te peticije i da je saznala da je ona prosleđena vladi Ramuša Haradinaja na mišljenje.\nKTV je, navodi se, pokušala da proveri da li je peticija u vladi, ali je dobijen odgovor da je to tema za paralament.\nPredsednik južne Mitrovice, Bahtiri, navodi Koha, uveren je da će Mitrovica biti ujedinjena ove godine.\nPodseća se i da je on nedavno izjavio da će, ako do ujedinjenja ne dođe, biti rata.\nInače, Bahtiri ima podršku kososkog predsednika Hašima Tačija i parlamenta Kadri Veseljija za ovu inicijativu.\nHaradinaj se toj inicijativi pak protivi, a iz vlade su ranije saopštili da je aktima utvrđeno da se Mitrovica sastoji iz dve opštine – severne i južne Mitrovice.\nSeverni deo, nastanjuju većimski Srbi, dok u južnoj Mitrovici su većinski Albanci.


Zbog leda otežan saobraćaj na većini puteva u opštini Dragaš - Gorapress.net\n05.01.2015. u 10:08\nNakon novih padavina\nZbog leda otežan saobraćaj na većini puteva u opštini Dragaš\nJučerašnja kratkotrajna kiša, a nakon toga mjestimične snježne padavine stvorili su dodatne nevolje vozačima u opštini Dragaš.\nNa većini lokalnih puteva u opštini Dragaš saobraćaj se odvija otežano, kazali su za Gorapress iz Opštinske službe za održavanje lokalnih puteva. Prema njihovim riječima, najveći problem je led, koji je na pojedinim mjestima debljine više od deset centimetara.\nNa putevima prema pojedinim naseljima, a naročito onim koja se nalaze na većoj nadmorskoj visini, zbog leda na kolovozu, saobraćaj se odvija otežano. Najugroženija su sela Radeša, Leštane, Krstac, Zlipotok, i Orćuša. Kretanje po tim putevima je moguće jedino uz upotrebu zimske opreme - lanaca.\nMještani okolnih sela opštine Dragaš kada govore o značaju prohodnosti puteva i njihivom održavanju, ističu da bi opštinska služba i kompanija koja održava regionalne puteve, trebale na vrijeme izlaziti na teren, dok pada snijeg, kao i da češće obilaze naselja nakon prestanka padavina. Naročito kada se snijeg počne topiti, da bi se odstranio led i tako spriječilo njegovo nagomilavanje.\nOni izlazi na teren kada snjijeg napada u većoj količini, kažu mještani, kao i da se na pojedinim mjestima mora sipati so, kako bi se saobraćaj odvijao normalno i bezbjedno, ističu mještani okolnoh sela opštine Dragaš.


Momačke i Devojačke večeri - Serbia-touroperator\n“Momačko ili Devojačko veče” (eng. Bachelor(-ette) Party, Stag and Hen party) je žurka organizovana u čast osobe koja uskoro stupa u brak, i predstavlja „poslednju noć slobode“ za budućeg mladoženju ili mladu. Posle svetski poznate filmske trilogije „Hangover“, trend organizovanja momačkih i devojačkih večeri se širi celim svetom neverovatnom brzinom, a buduće mladoženje, često uz pomoć svojih kumova i prijatelja, sve više planiraju i vikend putovanja posvećena ovoj temi.\nOrganizacija ovakvog putovanja nije nimalo lak posao za budućeg mladoženju ili njegovog kuma ili prijatelje, pa se često koriste usluge usko specijalizovanih agencija. Agencija će ponuditi pre svega adekvatnu destinaciju, a potom i pronaći odgovarajući smeštaj, zakazati transfere, pružiti usluge stručnog vođenja, i konačno, isplanirati organizaciju noćnih izlazaka, odnosno svih dnevnih aktivnosti!\nBeograd se u poslednjih nekoliko godina probio do samog vrha svetski poznatih destinacija za ovu vrstu zabave. Sa veoma prihvatljivim cenama smeštaja, kako hotelskog, tako i apartmanskog tipa, odličnom lokacijom u samom srcu Evrope (na samo 2-3 sata leta od svih glavnih evropskih centara), i neverovatnom ponudom klubova, kafea, restorana i barova, Beograd danas predstavlja idealnu destinaciju za hiljade mladih ljudi iz celog sveta.\nMomački vikend – 3 dana\nTri dana u glavnom gradu\nNajbolje žurke u Evropi\nBalkanska avantura garantovana!\nDevojački vikend- 3 dana\nTri dana u srpskoj prestonici\nNajbolja zabava na Balkanu\nNoći u centru Beograda\nDevojačko veče iz snova!\nMomačko ili Devojačko putovanje – 4 dana\nČetiri dana u Beogradu\nPles do izlaska sunca


Hauard Fast\tMOJSIJE\nHauard Fast, autor čuvenog Spartaka, i u ovom romanu\nkoristi svoj nesumnjivi pripovedački dar da naslika portret jednog\nod najslavnijih likova Biblije. U kraljevskoj kući Ramzesa II,\nokružen intrigama političkih grupa, dečak Mojsije postaje mladić i\noseća – ali ne razume potpuno – jedinstveni paradoks svog položaja.\nUvek po strani od dvorske klike, Mojsije otkriva svu izopačenost\nkraljevske porodice, a sudar s neograničenom moći vladara samo jača\nnjegovu unutrašnju snagu. Fast nas vodi do bele kuće iznad prvog\nkatarakta, gde Mojsije doživljava prvu ljubav, prati surovi pohod\negipatske vojske protiv crnaca u Kušu i pokazuje prave uzroke\npobune mladića protiv egipatskog sveštenstva. Pošto je odbacio\nkraljevska znamenja, Mojsije se okreće sopstvenom porobljenom\nnarodu i za sva vremena postaje duhovni uzor svetu. Uzbudljiva\nistorijska freska o ranim godinama čoveka koji će svoj narod\nizvesti iz ropstva u slobodu.


Home / IZBORI 2016 / U Pirotu škole odlično funkcionišu, za razliku od drugih delova Srbije\nU Pirotu škole odlično funkcionišu, za razliku od drugih delova Srbije\nObjavio PV , 05.04.2016.\nNa današnjoj konferenciji za štampu Koalicije za Pirot, Marjan Ćirić, direktor Ekonomske škole kazao je da školstvo u Pirotu, za razliku od mnogih krajeva Srbije gde su škole u blokadi ili nemaju čak ni krede, odlično funkcioniše zahvaljujući pomoći lokalne samouprave.\n-Pirot je jedan od retkih gradova gde ni jedna škola nije u finansijskoj blokadi i gde sve škole funkcionišu normalno. Sve škole u Pirotu redovno izmiruju svoje obaveze prema dobavljačima, a svedoci smo danas u kakvim problemima su škole u Srbiji. Tako u Nišu škole nemaju ni za kredu, u Zaječaru 16 škola je u blokadi, a preti da dođe čak i do zaplene imovine i sudskih sporova, prošle godine od 30 škola u Kragujevcu, 22 su bile u blokadi-kaže Ćirić i dodaje da je u 2015. godini za obrazovanje je iz opštinskog budžeta preneto preko 156 miliona.\n-To je za deset miliona više nego 2014. godine, a ove godine je planirano da se školama prebaci preko 200 miliona dinara. Za kapitalne investicije u osnovnim školama izdvojeno je 15,5 miliona dinara. Za 2016. godinu su takođe izdvojena znatna sredstva tako da je planirano da se ove godine prebaci novac u iznosu od 3.3 miliona dinara za rekonstrukciju toplovodne mreže OŠ “8. septembar”, OŠ “Dušan Radović” 630.000 dinara za asfaltiranje i ograđivanje dvorišta, za sređivanje sanitarnog čvora u školi “Mladost” 2.1 milion, za izgradnju objekta u Gimnaziji koji će škola koristiti zajedno sa arhivom – 9.6 miliona dinara, za izgradnju toplovoda u Ekonomskoj školi 3.5 miliona a za iste namene u Mlekarskoj školi 2.5 miliona dinara. Ovo su najveće cifre a ima još puno tih ulaganja po školama-kaže direktor Ćirić.\nRadmila Manić, iz Predškolske ustanove “Čika Jova Zmaj”, kazala je da ova ustanova koju pohađa oko 1.300 mališana, takođe vrlo dobro radi zahvaljujući podršci lokalne samouprave.\n-Lokalna samouprava izdvaja maksimalna sredstva za pravilno odrastanje dece u svim vrtićima, seoskim naseljima, poboljšanje uslova življenja, kvaliteta života, razvojnih potreba, uslova rada, kao i usluga vrtića. Zajedno sa lokalnom samoupravom težimo da svako dete bude prihvaćeno i obuhvaćeno-kazala je Manićeva.\nVasić: U poboljšanje uslova za školovanje dece…\nPočetkom jula počinje rekonstrukcija OŠ "8. septembar"\nPovezanoistaknutokoalicija za pirotpirotškole\n← Previous Story SPS će biti najveće iznenađenje na izborima\nNext Story → SRS:Rekreativne nastave da se odvijaju u našem kraju


Vesti online / Vesti / Zanimljivosti / VIDEO: Pokušao je da isprovocira ajkulu i... žestoko se pokajao!\nNiko od nas ne bi voleo da se nađe oči u oči sa ajkulom, pa makar i staklo bilo između. Posetilac jednog akvarijuma je, pak, hteo da vidi kako to ajkula izgleda izbliza. Kucao je na staklo i kucao... A onda je zažalio! Pogledajte video snimak koji kruži internetom, koji će vas u isto vreme i nasmejati i prestraviti.\nZANIMLJIVOSTI VIDEO: Sasvim slučajno snimila jedno od najređih morskih stvorenja


Energyobserver - SRBIJA / PREDSTAVLJANJE PROJEKTA „50 – 40 – 10“ U UŽICU\nPomoćnik ministra poljoprivrede Aleksandar Bogićević predstavio je novi projekat na sastanku sa gradonačelnicom Užica Jelenom Raković Radivojević, njenim saradnicima i predstavnicima Poljoprivredne stručne savetodavne službe Užice.\nBogićević je objasnio da projekat Ministarstva poljoprivrede i Svetske banke „50-40-10″podrazumeva da će korisnici moći da dobiju bespovratna sredstva u iznosu do 50 odsto od ukupne vrednosti investicije, 40 odsto finansiraće se iz kredita kod banaka koje su učesnice projekta, a svega 10 odsto sopstvenog novca proizvođači će dati u startu kao sopstveno učešće. On je dodao da je minimalna investicija 20 hiljada evra, a maksimalna 50 hiljada evra.\nTokom ovog sastanka su, kako ističe gradonačelnica Užica, razmotrene dalje aktivnosti i modeli za unapređenje saradnje sa Ministarstvom poljoprivrede i Poljoprivrednom stručnom savetodavnom službom Užice, iako je ta saradnja i do sada bila na visokom nivou.\n„Unapređenje uslova za ruralni razvoj i razvoj poljoprivredne proizvodnje jesu ciljevi kojima se grad Užice vodi već nekoliko godina unazad, o čemu svedoči više od 140 miliona dinara izdvojenih iz budžeta Grada u tu svrhu. Ove godine otišli smo i korak napred, pa je pored uvećanja budžeta za 5 miliona dinara, poziv poljoprivrednicima za subvencije raspisan mesec i po dana ranije“, istakla je posle sastanka Raković uz poziv poljoprivrednim proizvođačima da se prijave na aktuelne gradske konkurse koji su u toku.\nBogićević je dodao da je veoma pohvalno što Grad Užice radi na ruralnom razvoju i razvoju poljoprivredne proizvodnje što može poslužiti kao primer drugim lokalnim samoupravama. On je najavio i da će ove godine biti raspisan konkurs za komunalnu infrastrukturu po selima namenjen lokalnim samouporavama za izgradnju lokalnih i atarskih puteva.\n„Sigurni smo na osnovu onoga što su do sada uradili da će Grad Užice i ovaj konkurs dočekati spremno, kako bismo i na ovaj način pokazali da zaista želimo da poljoprivredni proizvođači imaju što bolje uslove za život i rad na selu”, zaključio je Bogićević.


Nacrt Nacionalnog programa integracije (NPI) Srbije u EU predstavlja plan usklađivanja sa standardima Unije, kaže Tanja Miščević.\n"Srbija treba da se uskladi sa standardima EU, u smislu zakona koji bi trebalo da budu usvojeni, prakse koja bi trebalo da bude primenjena i institucija koje bi trebalo da budu stvorene", rekla je direktorka Kancelarije Vlade Srbije za evropske integracije, posle jučerašnjeg sastanka sa predstavnicima 16 regionalnih i pokrajinskih privrednih komora na kojem je predstavljen NPI.\nMiščevićeva je naglasila da je Srbija prvi put napravila jedan sveobuhvatni dokument.\n"U dokumentu se nalaze sve do sada usvojene strategije, ali i sve potrebe za ključni cilj - dostizanje statusa kandidata, a zatim i člana EU", rekla je ona.\nPrema njenim rečima, svake godine će se raditi revizija dokumenta, kako bi se pratile potrebe, ali i razvoj.\nPredsednik Privredne komore Srbije Miloš Bugarin je rekao da je osnovni cilj da se svih 16 regionalnih i pokrajinske komora, kroz tribine i rasprave, upoznaju sa sadržinom NPI.\n"Mislim da je Privredna komora pravo mesto na kome se to može dobro odraditi i dati maksimalna podrška da javnost i privredni subjekti budu na objektivan i kvalitetan način informisani", istakao je on.\nNacionalni program za integraciju je dokument koji sadrži sve obaveze Srbije iz Sporazuma o stabilizaciji i pridruživanju i omogućava jedinstveno praćenje njihovog sprovođenja, a predstavljaće i osnov zakonodavnog rada Vlade Srbije do 2012. godine.\nSastanak u regionalnoj Privrednoj komori u Somboru na kojem je predstavljen nacrt NPI organizovali su Kancelarija Vlade Srbije za Evropske integracije, Privredna komora Srbije i Stalna konferencija gradova i opština.


FHP Kosova zabrinut zbog negiranja nealbanskih žrtava\n► FHP Kosova zabrinut zbog negiranja nealbanskih žrtava\nFond za humanitarno pravo (FHP) na Kosovu ocenio je danas, povodom kritika upućenih publicisti Škeljzenu Gašiju zbog izjave da su pripadnici OVK činili zločine, da vladavina prava i pravda za sve civilne žrtve mora da bude i ostane prioritet kosovskog društva.\nTa organizacija je poručila da žrtve imaju pravo na pravdu, i navela da se promovisanjem kulture nekažnjivosti onemogućava proces tranzicione pravde na Kosovu i uskraćuje pravda žrtvama i njihovim porodicama, preneo je portal Košev.\nŠkeljzen Gaši smenjen je sa mesta savetnika kosovskog premijera, jer je juče izjavio da bi svi koji su počinili zločine tokom rata trebalo da budu kažnjeni i da su pojedini pripadnici OVK počinili zločine nad nealbanskim civilima, te da se ovi navodi nalaze u izveštajima međunarodnih organizacija.\n"Nakon emisije (Frontal na "T7"), Gaši je zbog svojih stavova javno bio na meti oštrih kritika pojedinaca, ali i predstavnika raznih organizacija i udruženja, kao i predstavnika političkih stranaka", podsetili su iz FHP Kosova.\nDodali su da su 2015. godine podržali usvajanje ustavnih amandmana i zakona koji su omogućili formiranje Specijalizovanih veća i Kancelarije specijalizovanog tužioca Kosova.\n"Misija je FHP na Kosovu da pruži svoj doprinos kosovskom društvu da uspostavi vladavinu prava, da se suoči sa prošlošću i da vrati dostojanstvo žrtava i njihovih porodica, podržavajući sve sudove da procesuiraju predmete ratnih zločina i zločina protiv čovečnosti", navela je ta organizacija.\nU saopštenju FHP Kosova dodaje da u kontinuitetu apeluje na pravdu za sve žrtve ratnih i posleratnih zločina, bez obzira na etničku i versku pripadnost žrtava i počinilaca zločina, "i istovremeno izražava zabrinutost zbog stavova javnosti o nekažnjivosti i negiranju nealbanskih žrtava".\nPrema nalazima FHP i FHPK u sklopu projekta "Kosovska knjiga Pamćenja" od 1. januara 1998. do 31. decembra 2000. godine 10.093 civila izgubilo je život i/ili nestalo na Kosovu, od kojih 8.645 Albanaca, 1.013 Srba, 262 Roma, Aškalija i Egipćana, 84 Bošnjaka i 203 osoba drugih nacionalnosti.\nMeđutim iz ovog Fonda zaključuju da su tokom 21 godine različiti pravosudni sistemi, međunarodni i lokalni, uspeli da pruže pravdu izuzetno malom broju žrtava, gde je od oko 200 okrivljenih osuđeno samo 67 osoba sa obe strane.\nfond za humanitarno pravo /


MEI - Aktuelnosti - Joksimović i Lo Kašo: Srbija pokazala solidarnost s Italijom\nJoksimović i Lo Kašo: Srbija pokazala solidarnost s Italijom\n12. jun 2020. | Beograd\nMinistar za evropske integracije Jadranka Joksimović razgovarala je danas sa ambasadorom Italije Karlom Lo Kašom o procesu pristupanja Srbije Evropskoj uniji, predstojećim izborima, dijalogu Beograda i Prištine, kao i o aktivnostima dveju zemalja u saniranju posledica pandemije.\nJoksimović je istakla da su Srbija i Italija odnosima koje su do sada izgradile, na političkom i ekonomskom planu, dodale i novu dimenziju visoke solidarnosti u vremenima zahtevnim za građane obe zemlje.\n„Kada je najpre Italija uputila pomoć našoj zemlji nakon katastrofalnih poplava 2014, a potom Srbija uzvratila kontingentom medicinske opreme krajem aprila ove godine, zajednički smo kao dve bliske evropske nacije i na taj način doprineli da građani bolje razumeju evropsku solidarnost na delu i koliko ona može da bude važna svakom pojedincu“, naglasila je Joksimović.\nLo Kašo je gest Vlade Srbije ocenio kao znak velikog prijateljstva sa građanima Italije, što je pravi pokazatelj evropske solidarnosti kao jedne od temeljnih vrednosti Evropske unije.\nItalijanski ambasador potvrdio je da će njegova zemlja, kao i do sada, aktivno podržavati pristupanje Srbije Uniji zalažući se za dosledno sprovođenje ključnih elemenata i principa kredibilne politike proširenja EU.\nUz zahvalnost za političku i tehničku pomoć koju Italija pruža Srbiji na putu ka punopravnom članstvu u EU, Joksimović je naglasila da je Srbija u potpunosti posvećena sprovođenju reformi. One se, kako je rekla, ogledaju u usvajanju evropskih pravila i vrednosti, a pre svega doprinose razvoju države i društva u celini.\n„Stoga je posebno važno da države članice EU prepoznaju napredak ostvaren u poglavljima koja se odnose na vladavinu prava - 23 i 24, a koji je predstavljen u Izveštaju EK tzv. non-paper o napretku Srbije u oblasti vladavine prava, koji na prilično balansiran način prepoznaje napredak i neka kašnjenja“, istakla je Joksimović. Otuda očekujemo da do kraja juna dobijemo saglasnost za otvaranje bar nekog od pet poglavlja za koje je Srbija spremna, dodala je Joksimović.\n„Očekujemo, takođe, da će Italija nastaviti da nam pruža podršku za uključivanje Srbije u konkretne aktivnosti Unije kojima će se dodatno definisati budućnost evropskog kontinenta, kao što je usvajanje Ekonomskog investicionog plana za ZB i Zelena agenda“ rekla je ona.\nJoksimović i Lo Kašo su razgovarali i o aktivnostima Vlade Srbije koji su imali za cilj poboljšanje izbornih uslova uz obostrano očekivanje da će predstojeći izbori proteći u dobroj, demokratskoj atmosferi. Takođe, bilo je reči o dijalogu Beograda i Prištine, kao i dosadašnjem zalaganju Srbije za stabilnost i saradnju u regionu.


U južnom Banatu je najstarija pruga u Srbiji -\nU južnom Banatu je najstarija pruga u Srbiji\nAutor eVršac avgust 16, 2019\nIzgradnja najstarije pruge u Srbiji, Oravica – Jasenovo – Bela Crkva – Buzjaš, iako su joj danas kraj i početak u susednoj Rumuniji, započela je avgusta 1847.godine, a završena je 1854. godine. Izgrađena je da bi se iz moldavskih rudnika ruda prevozila u čeličanu u Rešicama, ali i do Dunava.\nPutnički saobraćaj na ovoj destinaciji, dugoj 64 kilometra, započeo je dve godine kasnije. Glavna stanica na ovoj pruzi bila je u selu Jasenovo, danas u opštini Bela Crkva. Imala je ložionicu, radionicu, vodotornjeve za punjenje parnih lokomotiva na koje su dolazile i one iz Vršca i Bele Crkve, ugljarnicu, kao i okretnicu jer tada lokomotive nisu mogle da idu unazad.\nPre tačno 161 godinu, Vršac se prugom, preko Temišvara, povezao sa Budimpeštom, Bečom i drugim metropolama Starog kontinenta. Vršac je tada imao preko 22.000 stanovnika i bio je jedna od većih varoši u Južnoj Ugarskoj.\nPotom je usledila i izgradnja drugih železničkih putnih pravaca. Preko Margite Vršac se 1891. povezao sa Velikim Bečkerekom (Zrenjanin), sa Kovinom 1894., a posle 1898. i sa Pančevom, preko Petrovog Sela, današnjeg Vladimirovca.\nDotadašnja Železnička stanica nije kapacitetom odgovarala potrebama, pa je nova, ova današnja, prema planu napravljenom 1899. u Pešti, građena je od 1900. do 1902. godine, od klinker opeke u stilizovanoj verziji istoricističke arhitekture.\nAutor eVršac februar 14, 2020\nI u Vršcu obeležen Dan državnosti\nAutor eVršac februar 18, 2020


SC arhiva: Gdje su i šta rade ratni komandanti Vojske RS?! (III)\nČetvrtak, 29.11.2018., 14:00\nKomandant 14. srpske Ostoja Barašin bio je direktor Turističke organizacije Banjaluka do jula ove godine kada je smijenjen sa direktorske funkcije, ali je ostao da radi u TOBL kao stručni savjetnik, a u najvećem gradu Srpske živi i bivši komandant Studentske brigade Boro Kojić.\n– Činjenica je da postoji nekolicina rezervnih vojnih starješina koji su bili komandanti brigade i koji su poslije rata penzionisani na osnovu onoga što su bili u civilstvu i da im ni na koji način nije priznat status komandanta brigade. Međutim, na osnovu postojećih propisa oni ne mogu dobiti penziju i status kakav imaju aktivni pukovnici koji su čitav radni vijek proveli u vojsci. Ipak, bilo bi pošteno da se tim ljudima na neki način oda priznanje za ulogu koju su imali u odbrambeno-otadžbinskom ratu – rekao je tada za SrpskaCafe Kutlešić.\n(Napomena: Tekst je izvorno objavljen na portalu SrpskaCafe 4. novembra 2017. godine. Reobjavljen je uz mininalne intervencije autora.)\nrepublika srpskaVojska RSSC arhivaKomandanti Vojske RSRatni komandantiSC istražuje\nOT Subota, 23.03.2019., 07:25 Subota, 23.03.2019., 08:15


Ministarka omladine i sporta Snežana Samardžić Marković i predsednik PEKSIM fondacije Mihail Petreski potpisali su u Palati "Srbija" Protokol o saradnji u cilju podrške srpskim studentima na Univerzitetu Kembridž.\nProtokol je potpisan između Fonda za mlade talente i PEKSIM fondacije, koji sarađuju od juna prošle godine, radi pomoći mladim i talentovanim učenicima i studentima da uče, rade i da im se taj rad isplati, rekla je Snežana Samardžić Marković.\n"Ne radi se samo o stipendiranju i novčanoj pomoći. To je signal studentima i srednjoškolcima da ih neko prepoznaje, vidi i o njima brine", istakla je ministarka i dodala da je to i podržavanje jednog sistema vrednosti, koji je neophodan u Srbiji i koji omogućava svima da žive od svog rada.\nSnežana Samardžić Marković je istakla da su mladi obaveza celog društva i da zato Ministarstvo ima ugovore sa velikim brojem kompanija i da je PEKSIM prva privatna fondacija sa kojom je potpisan Protokol o saradnji.\n"Tokom prošle godine, PEKSIM fondacija je, u saradnji sa Kembridž fondom i Fondom za mlade talente, uložila oko 58.000 evra u stipendije za srpske studente na Kembridžu", rekao je predsednik PEKSIM fondacije Mihail Petreski.\nPrema rečima Petreskog, prošle godine je kao rezultat saradnje ukupno 18 studenata iz Srbije upisalo taj prestižni univerzitet - šest na diplomskim, osam na master i četiri na doktorskim studijama.\nPetreski je naveo i da je četvoro studenata iz Srbije dobilo ponudu da nastave studije na Kembridžu u 2011/2012. godini i dodao da očekuje da će se taj broj povećati do kraja upisnog roka.\n"Studenti koji dobiju stipendije obavezni su da se, posle studija, vrate u zemlju i budu na raspolaganju državnoj administraciji, javnim preduzećima, obrazovnom i privatnom sektoru radi razvoja i osnaživanja evrointegracija", rekao je Petreski.\nPotpisivanju je prisustvovao i direktor Fonda Univerziteta Kembridž Majkl O Salivan, koji sufinansira Peksim Kembridž stipendije, kao i predstavnici ambasade Velike Britanije, Britanskog saveta i bivši studenti sa Kembridža koji su se vratili u Srbiju.


Ehud Olmert pod pritiskom da podnese ostavku\nPolitička scena u Izraelu je uzburkana posle objavljivanja zvaničnog izveštaja o prošlogodišnjem ratu u Libanu. Premijer Ehud Olmert je pod sve većim pritiskom da podnese ostavku pošto je zvanična komisija oštro kritikovala način kako je vodjen rat u Libanu.\nPetočlana komisija optužila je Olmerta za, kako je rečeno, ”teške propuste u prosudjivanju, odgovornosti i oprezu.“ Dodatni odarac predstavlja ostavka ministra u njegovom kabinetu, Eitana Kabela.\n”Ehud Olmert mora da podnese ostavku,“ rekao je Kabel. ”Ne mogu da budem u vladi koju on vodi.“\nKabel je član Laburističke stranke, najveće od stranaka koje sačinjavaju vladu. Neki članovi Olmertove stranke Kadima takodje ga pozivaju da se povuče, ali većina i dalje stoji uz njega. Jedan od takvih je ministar Avi Dihter koji je odao priznanje načinu na koji je Olmert vodio zemlju neposredno pošto je bivši premijer Arijel Šaron doživeo težak moždani udar, januara 2006.\nMedjutim, Olmerta sada okrivljuju za propust da nanese odlučujući udarac gerilskoj grupi od oko 5 hiljada boraca organizacije Hezbolah, tokom 34-dnevnih vazdušnih i kopnenih napada na Liban.\nU izveštaju komisije se kaže da je Olmert brzopleto ušao u rat, pošto su pripadnici Hezbolaha upali preko graice i oteli dva izraelska vojnika. Komisija kaže da on nije imao detaljan vojni plan i da ga nije ni tražio. Premijer je reagovao sledećim rečima:\n”Bilo je grešaka i propusta... i oni će biti ispravljeni,“ rekao je Olmert, dodajući da njegova ostavka ne bi bila adekvatna.\nMedjutim, izraelska javnost vidi stvari drugačije. Prema jednoj anketi, 69 odsto gradjana smatra da bi Olmert trebalo da podnese ostavku.


Novi sistem za upravljanje fiskalizacijom: Biće omogućeno praćenje cjelokupne robe i usluga - Glas Srpske\nNovi sistem za upravljanje fiskalizacijom: Biće omogućeno praćenje cjelokupne robe i usluga\nSrna 22.09.2021 12:53\nBANjALUKA - Novi sistem za upravljanje fiskalizacijom u Republici Srpskoj treba da omogući izdavanje računa krajnjem kupcu, kao i izdavanje fakture poslovnom licu, čime će biti moguće praćenje cjelokupne robe i usluga privrednih subjekata, ističe se u Nacrtu zakona o fiskalizaciji.\n"Ovakvim sistemom će se olakšati inspekcijski nadzor, jer će roba biti praćena od ulaza u veleprodaju, skladišta, do prodaje krajnjem kupcu i poreski inspektori će veoma jednostavno moći da saznaju ispravne količine u prodaji", navodi se u obrazloženju Nacrta zakona o fiskalizaciji koji bi Narodna skupština Republike Srpske trebalo da razmatra na predstojećoj sjednici.\nNa osnovu ovih podataka moguće je kreirati napredne algoritme koji će moći da prepoznaju da je na nekom od prodajnih mjesta prodato više robe nego što je nabavljeno. Novi sistem za upravljanje fiskalizacijom treba da omogući praćenje aktivnosti poreskog obveznika, analizirajući njegove obrasce ponašanja, te da prepozna jednostavne oblike prevare i obavijesti kako bi poreski inspektori mogli da istraže slučaj.\n"Novi sistem za upravljanje fiskalizacijom treba da bude više od sistema za izdavanje autentičnog računa, praćenja robe i usluga, te nadgledanja poreskih obveznika.\nVlada Republike Srpske želi da iskoristi puni potencijal pri korišćenju naprednih tehnologija i da ovaj sistem stavi na raspolaganje potrebama institucija koje iskažu interes", dodaje se u obrazloženju.\nOvi troškovi bi uključivali postavljanje uređaja koji je u tom trenutku dostupan na tržištu u Republici Srpskoj i koji zadovoljava minimalne tehničke uslove i putem kojeg se u skladu sa zakonom izvršava obaveza evidentiranja prometa. Sjednica Narodne skupštine Republike Srpske zakazana je za 28. septembar.


Važna novina za srednjoškolce - ocenjivanje više neće biti kao do sada | 013 info\nEuronews Srbija\tSre, 01/12/2021 - 16:21\nSrednjoškolci će ubuduće morati da imaju najmanje tri ocene u dnevniku na polugodištu kako bi mogla da im se zaključi ocena, umesto četiri kako je bilo do sada, predviđeno je Predlogom izmena Zakona o osnovama sistema obrazovanja i vaspitanja (ZOSOV). Za predmete koje imaju jedan čas nedeljno ostalo je isto kao i do sada - potrebno je da imaju dve ocene u polugodištu.\nPredlagač izmene zakona smatra da će na taj način biti povećana objektivnost u pogledu ocenjivanja i zaključivanja ocena. U Ministarstvu prosvete za Euronews Srbija kažu da se ovom promenom u zakonu, način ocenjivanja vraća na stari sistem, koji je važio pre 2017. godine, odnosno pre usvajanja novog Zakona o osnovama sistema obrazovanja i vaspitanja.\nU Predlogu izmene ZOSOV-a, koji je ušao u skupštinsku proceduru, navedeno je da "učenik se ocenjuje najmanje četiri puta u polugodištu u osnovnom i tri puta u srednjem obrazovanju i vaspitanju, a ako je nedeljni fond časova obaveznog predmera, izbornog programa i aktivnosti jedan čas - najmanje dva puta u polugodištu".\nForum: Nema objektivnosti\nU Forumu beogradskih gimnazija kažu da podržavaju izmenu Zakona o osnovama sistema obrazovanja i vaspitanja u pogledu smanjenja broja ocena, ali smatraju da predlog ne omogućava potpunu objektivnost u pogledu ocenjivanja.\n"Forum beogradskih gimnazija se u prethodnih nekoliko godina više puta obraćao nadležnom ministarstvu i javnosti da predlogom smanjenja broja obaveznih ocena po proporcionalnom modelu. To bi podrazumevalo da su nastavnici, čiji predmet učenici slušaju do dva puta nedeljno, u obavezi da ocene učenike najmanje dva puta po polugodištu, nastavnici, čiji predmet učenici slušaju tri puta nedeljno, tri puta po polugodištu, dok bi iz predmeta koje slušaju četiri i više puta nedeljno učenici bili ocenjivani najmanje četiri puta po polugodištu", kaze predsednik Foruma Aleksandar Markov, a navodi se u saopštenju.\nIstiče da se linearnim smanjivanjem obaveznih ocena ne postiže dovoljna objektivnost, te da zakonodavac, prilikom usvajanja izmena, mora voditi računa o broju učenika u odeljenjima, koji neretko prelazi 30, kao i o činjenici da učenici ne mogu ostvariti jednaka postignuća na predmetima koje imaju do dva puta nedeljno kao na predmetima koje slušaju svakog dana.\n"Uzimajući u obzir okolnosti i činjenicu da je Vlada uputila predlog zakonske izmene Skupštini na razmatranje, Forum beogradskih gimnazija se danas obratio predstavnicima skupštinskog Odbora za obrazovanje nauku, tehnološki razvoj i informatičko društvo sa predlogom da se amandmanima izmeni zakonski predlog, te da umesto linearnog smanjenja ocena, ono bude proporcionalno nedeljnom fondu časova", zaključuje Markov.\nInače, zbog pandemije virusa korona izmenjen je Pravilnik o ocenjivanju i navedeno je da se ocena može zaključiti i sa manje od četiri, odnosno dve ocene (za predmete čiji je nedeljni fond jedan čas) koje je učenik dobio u toku polugodišta.\nMeđutim, nastavnike je mučilo to što je i dalje ostao isti broj pismenih zadataka kao i pre pandemije. To znači da u polugodištu đaci obavezno moraju da imaju po dve ocene iz matematike, srpskog jezika na pismenim zadacima.\nsrbija srednja škola ocenjivanje


Posvećeni smo inovacijama, znanju i ljubavi prema prirodi\nSvi zaposleni svojim radom, znanjem, strukom i zalaganjem svakodnevno doprinose uspehu našeg preduzeća pa je teško izdvojiti samo nekolicinu. Predstavljamo vam zato samo deo članova našeg stručnog tima, bez kojih 31 godina uspešnog rada ne bi bila moguća:\nmr Zoran Dunđerski\nMagistar bioloških nauka, specijalizirao znanje iz ekologije glodara na stručnim institutima u Kanadi, nekadašnji predavač na Prirodno-matematičkom fakultetu u Beogradu.\ndr Radmila Milutinović\ndirektorka istraživanja i razvoja\nDiplomirani inženjer prehrambene tehnologije. Bogato, dugogodišnje iskustvo u rukovođenju, unapređenju, optimizaciji proizvodnih procesa, imlementaciji novih tehnologija, implementaciji i održavanju sistema kvaliteta u proizvodnji. Uspešan rad sa zaposlenima i kolegama, formiranje timova sa visokim performansama i agilnošću.\nDR GORAN MILUTINOVIĆ\nRukovodilac odseka za bezbednost na radu\nLekar specijalista medicine rada i sertifikovani stručnjak za bezbednost i zaštitu na radu\nDR VET MED Svetozar Milošević\nDugogodišnji stručnjak na terenu. U praksi zaštite zdravlja životinja kao i na komercijalnim poslovima


Poništeni rezultati glasanja na 11 izbornih mesta – Semendria\n08. maj 2012. DRUŠTVO – Izvor: Beta – Na jedanaest izbornih mesta u Podunavskom okrugu poništeni su rezultati izbora za gradsku skupštinu Smedereva zbog propusta i nepravilnosti, rekao je predsednik izborne komisije Stevan Janković.\nNa konferenciji za novinare, Janković je rekao da su rezultati glasanja poništeni na izbornim mestima u Radincu, Vranovu, Lipama, Osipaonici, Badljevica, Saraorci 1 i 2, i u smederevskim mesnim zajednicama Carina jedan i pet, Leštar tri i Sveti Sava jedan.\nNepravilnosti su što ima više listića nego glasača u biračkom spisku, što je nepotpisan kontrolni listić, zatim nisu evidentirani gradjani koji su glasali van biračkog mesta, kao i to što je neko glasao, a da nije imao pravo.\nPrema podacima grupe gradjana Pokret za Smederevo koji vodi zamenica\ngradonačelnika Smedereva Jasna Avramović, u tom gradu na lokalnim izborima najviše je osvojila njena grupa – 11.000 glasova. Skupština grada Smedereva ima 70 odborničkih mesta.\n« Ubedljiva pobeda Pokreta za Smederevo\nObeležavanje Dana pobede nad fašizmom »


Poznati svi učesnici EPICENTER Majora u Moskvi – RUR Esports\nJutros su se i zvanično završili svi kvalifikacioni mečevi za Dota 2 EPICENTER Major, koji će se sledećeg meseca odigrati u Moskvi, što znači da sada znamo sve učesnike ovog turnira, osim dva preostala mesta, koja će pripasti prvoplasiranim ekipama sa Dota 2 Minora u Kijevu.\nŠto se tiče Evrope, znamo da je Team Secret još pre neki dan obezbedio svoje učešće, da bi im se ubrzo pridružili i Team Liquid i Secret. U odlučujućem meču OG se opasno namučio da savlada Alliance, koji je takođe prikazao veliku želju da se plasira. NIP, koji je već obezbedio učešće na Internationalu, moraće ponovo preko Minora da pokuša da se plasira.\nU CIS regiji veliko iznenađenje priredila je ekipa Gambit, savladavši Virtus Pro, koji je zamalo napravio još jedan veliki kiks. Ipak, medvedi su na kraju prikazali ogromno iskustvo, te nisu dozvolili da ih i Na’Vi dva puta iznenadi, iako im je malo falilo.\nU kini ViCi Gaming i PSG.LGD su već dokazali da su dve najbolje ekipe, dok je borba za to treće mesto veoma neizvesna. Ipak, ovoga puta RNG je uspeo da iznenadi sve tokom kvalifikacija, savladavši VG, što će im je na kraju donelo njihov prvi nastup na jednom Majoru u ovoj sezoni.\nSeverne Amerika je izgubila jedno mesto na ovom Majora, što je ovoga puta umalo koštalo Evil Geniuses plasmana na Major. Iako su ove godine jedna od najboljih Dota 2 ekipa, njima i dalje nedostaje veliki trofej u ovoj sezoni. Ipak, najveće iznenađenje severnoameričkih kvalifikacija bila je besprekorna igra Forward Gaminga, koji je bez poraza osigurao još jedan plasman na Major, nakon što im to nije pošlo za rukom u Parizu.\nIz Južne Amerike kvalifikovali su se Pain Gaming i Infamous, što je izostankom Chaosa, manje više očekivan rezultat. Ekipe iz jugoistočne Azije takođe nisu donele nikakva iznenađenja, s obzirom da su Fnatic i TNC ponovo iskočili kao najbolje dve ekipe.\nDota 2 Minor će se održati od 12-15. juna, kada ćemo i zvanično dobiti kompletnu listu učesnika. DPC sezona se polako bliži kraju, a po završetku Majora u Moskvi, dobićemo prvih 12 učesnika Internationala za 2019. godinu.\nTags Cognition Episode 2: the Wise Monkey dota 2 Epicenter Major Evil Geniuses Fnatic Academy Moscow Major Team Liquid


Učešće KA NATO na seminaru za predstavnike medija | Ambasada Republike Češke u Beogradu\nHome > Kontaktna ambasada NATO > Aktuelnosti i dogadjaji > Učešće KA NATO na...\nPartnerska nevladina organizacija Atlantski savez Srbije organizovala je seminar za predstavnike srpskih medija sa ciljem da informiše o sadašnjem razvoju odnosa između Srbije, NATO-a, EU i bilateralnoj saradnji sa državama članicama Alijanse.\nPredstavnik kontaktne ambasade Petr Korbel učestvovao je kao govornik na seminaru za predstavnike medija „Piši kao što govoriš i čitaj kako je napisano“, održanom u periodu 10 -11.3.2012. u Ečki, nadomak Zrenjanina. Seminar je organizovala nevladina organizacija Atlantski savez Srbije uz finansijsku podršku Odeljenja za javnu diplomatiju NATO i Ambasade Norveške. Cilj je bio upoznavanje predstavnika medija sa pitanjima koja se odnose na saradnju između NATO-a i Srbije i bilateralnu vojnu saradnju između Srbije i zemlja članica NATO-a. Ispred srpske strane u seminaru je učestvovao pomoćnik ministra spoljnih poslova Zoran Vujić, državni sekretari ministarstva odbrane Tanja Miščević i Igor Jovičić, direktor odeljenja za strateško planiranje ministarstva odbrane general-major Božidar Forca, šef Centra za mirovne misije pukovnik Jelesije Radivojević i član Odbora Skupštine Srbije za odbranu i bezbednost Konstantin Samofalov (DS). Među međunarodnim govornicima, osim naše KA, bili su još vojni izaslanici Norveške, Velike Britanije i Holandije, kao i predstavnica Odeljenja za javnu diplomatiju NATO Despina Ino Afentouli.\nTeme nastupa su bile, između ostalog, politički i vojni aspekti saradnje Srbije i NATO-a, partnerski programi NATO, reforma odbrambenog sektora, učešće Srbije u multinacionalnim operacijama, uloga parlamenta u bezbednosno-političkim pitanjima i iskustva u bilateralnoj saradnji sa Srbijom (ČR, UK, Norveška, Holandija). U poslednjem bloku, nastupili su sami predstavnici medija sa svojim iskustvima u informisanju o bezbednosnim pitanjima. U čitavoj akciji je bilo 40 učesnika, od toga je otprilike polovina predstavnika medija, od novinara pa sve do 4 televizijske ekipe (Radio-televizija Vojvodina, TANJUG, produkcijska grupa Mreža, Radio-televizija Kragujevac). Diskusija je bila veoma bogata i bilo je očigledno da predstavnici medija koji su uzeli učešće imaju relativno dobru orjentaciju u bezbednosnim pitanjima. Kao rezultat seminara organizator će izdati zbornik, u kome će biti štampani članci učesnika iz medija, a koji su napisani na licu mesta na osnovu pojedinačnih nastupa.\nKada se radi o pitanjima koja se tiču ČR, pomenut je poziv Srbije u borbenu grupu (battlegroup) V4, do koga je došlo prilikom posete ministra odbrane Dragana Šutanovaca u Pragu i mogućnost povećanja broja srpskih učesnika u akcijama BMATT u Viškovu. Britanski izaslanik odbrane je obećao da će proveriti ovu mogućnost.


Neophodno omogućiti više investicija u realni sektor\nVišković sa amabasadorom Italije\nPredsjednik Vlade Republike Srpske Radovan Višković izrazio je na današnjem sastanku sa ambasadorom Italije u BiH Nikolom Minasijem opredijeljenost Vlade da nizom mjera, aktivnosti i zakonskih rješenja omogući što više investicija u realni sektor, te zadrži postojeća i otvori nova radna mjesta.\nVišković je predstavio aktivnosti i mjere koje Vlada namjerava da sprovede u narednom periodu po pitanju unapređenja poslovne klime, uslova za ulaganja u Srpsku, podrške realnom sektoru, te rasterećenju privrede, saopšteno je iz Biroa Vlade Srpske za odnose s javnošću.\nMinasi je istakao da u Republici Srpskoj posluje veliki broj kompanija iz Italije koje zapošljavaju domaću radnu snagu, te da je namjera da se privredna i ekonomska saradnja nastavi i u budućnosti.\nRazgovarano je i o projektima koje realizuju italijanske kompanije u Republici Srpskoj i naglašeno da su turizam, poljoprivreda, metalna industrija, informaciono-komunikacione tehnologije - sektori sa raspoloživim potencijalom za razvoj novih projekata sa italijanskim investitorima.\nNa sastanku je bilo riječi i o aktuelnim političkim i ekonomskim temama u Srpskoj i BiH, sa naglaskom na privrednu saradnju.\nItalija je prošle godine bila na drugom mjestu po ostvarenoj spoljnotrgovinskoj razmjeni sa Republikom Srpskom.\nRadovan Višković Ambasador Italije u BiH realni sektor\nSmjene u javnom sektoru\nVišković naredio ministrima da smanje broj zaposlenih\nVišković: Do sada isplaćeno 58 miliona KM podsticaja\nVišković pozvao privrednike da investiraju u Srpsku


Akcija „Besmrtni puk“ ove godine onlajn - 27.04.2020, Sputnik Srbija\nZbog pandemije virusa korona akcija „Besmrtni puk“ ove godine biće održana onlajn, saopštila je za Sputnjik direktorka pokreta „Volonteri pobede“ Olga... 27.04.2020, Sputnik Srbija\n13:17 27.04.2020 (Osveženo: 00:57 26.08.2021)\n© Sputnik / Alekseй Nikolьskiй / Uđi u foto-galerijuPredsednik Rusije Vladimir Putin sa portretom svog oca tokom šetnje "Besmrtnog puka" u Moskvi\n„Akcija će se odvijati preko interneta emitovanjem na više od 200 ekrana u Moskvi, onlajn bioskopu OKKO i na portalu ’Besmrtnog puka Rusije‘“, precizirala je Ameljčenkova.\nSvako ko želi da učestvuje u akciji, može poslati fotografiju člana familije koji je bio na frontu na neki od partnerskih sajtova, dodala je ona. „Volonteri Pobede“ obradiće sve ove slike i 9. maja one će se pojaviti na ekranima.\nRanije je predsednik Rusije Vladimir Putin objavio da će se odložiti Parada pobede, koja je trebalo da bude održana 9. maja na Crvenom trgu. Kako je predsednik naglasio, svi planirani svečani događaji, uključujući i paradu za Dan pobede i marš „Besmrtnog puka“, sigurno će se održati kasnije ove godine.\nPrema poslednjim informacijama, u Rusiji je od virusa korona (patogen kovid 19) obolelo više od 87 hiljada osoba, 794 osobe su umrle, a 7.346 je ozdravilo. U Moskvi i većini regiona Rusije na snazi je režim samoizolacije.


Policijskoj stanici Kozluk prijavljeno je da je oko 6 časova u mestu Šepak došlo do saobraćajne nesreće.\nPolicija je izvršila uviđaj i radi na dokumentovanju ove saobraćajne nesreće.\nVozač “transportera” sletio sa puta, PETORO POVREĐENIH među njima i ČETVOROGODIŠNJA DEVOJČICA\nTRAGEDIJA U BILEĆI “Pasat” sleteo s puta, mladić (22) POGINUO\nSTRAVIČNA NESREĆA U KONJICU Lekari čine sve da spase motociklistu koji je U KOMI\nKonjičanin koji je oko ponoći, u noći sa četvrtka na petak, u ulici Luka kod Konjica doživeo tešku saobraćajnu nesreću nalazi se u teškom stanju, potvrđeno je iz Kancelarije za informisanje Univerzitetske kliničke bolnice (SKB) u Mostaru.\nSAVETA MINISTARA BiH JOŠ NI NA VIDIKU, ŽURI SE SAMO SNSD Izgubljeno devet meseci na ucene, prepucavanja i blokade\nDomaći političari su svetlosnim godinama udaljeni od formiranja Saveta ministara BiH, a ovim tempom neće vlast neće biti uspostavljena ni do kraja sledeće godine.\n"SKUPŠTINA DONOSI ODLUKE" Karan ističe da su entiteti primarni nosioci suvereniteta u BiH\nProfesor ustavnog prava Siniša Karan izjavio je da je mehanizam za zaštitu vitalnog nacionalnog interesa entiteta koji je pokrenuo srpski član Predsedništva BiH Milorad Dodik pokazao da Narodna skupština Republike Srpske donosi konačne odluke i da su entiteti ključni, primarni i generički nosilac suvereniteta u BiH.\nMUŠKARCU MAČETOM RASEKLI LEĐA Brutalna tuča 150 migranata uznemirila Bihać\nDa je migrantska kriza u Bihaću i Velikoj Kladuši na vrhuncu, pokazuju sve češći međusobni sukobi među migrantima.\nRASPALILA MAŠTU MUŠKARACA Kija pokazala fotku koje je pokrenula lavinu komentara, a tek da vidite KO je u njenom zagrljaju\nNBA POJAČANJE ZA ŠAMPIONA EVROPE CSKA doveo Grka koji je Divcu bio PREKOBROJAN\nUEFA RIGOROZNA Fenerbahče KAŽNJEN - dve godine ne može da registruje igrače


Aerodrom Sarajevo:Počinje proširenje pristanišne zgrade - Bportal.ba - Najvažnije vijesti iz BiH\nS ciljem modernizacije MAS-a potpisana su dva ugovora vrijedna 37 miliona maraka.\nUprava Međunarodnog aerodroma Sarajevo potpisala je dva ugovora u okviru projekta modernizacije sarajevske zračne luke, ukupne vrijednosti od 37 miliona KM.\nProjektom proširenja sadašnje pristanišne zgrade, odnosno Terminala B, dobit će se dodatnih 10.000 kvadratnih metara, na četiri sprata. Time će se omogućiti otvaranje novih 12 šaltera za registraciju, povećat će se broj izlaza, kao i prostor za niz drugih sadržaja na aerodromu, kao što su glavni hol, Duty Free Shop, preuzimanje prtljaga, prostor za kontradiverzionu zaštitu, komercijalne zone i prostorije, te će biti izgrađen savremeniji VIP salon. Vrijednost ovog ugovora je 31 milion KM.\nDrugim ugovorom, vrijednim šest miliona maraka, predviđena je izgradnja poslovne zgrade za operativni centar i osoblje.\nPrema riječima izvršnog direktora za razvoj MAS-a Alana Bajića, ova dva projekta predstavljaju samo dio aktivnosti koje su realizovane u protekle dvije godine, s ciljem modernizacije Aerodroma, u skladu sa povećanjem broj aviooperacija, kao i broja putnika koji koriste MAS.\n– Spomenuo bih neke od realizovanih projekata, kao što su: optimizacija prostornih kapaciteta pristanišne zgrade, sanacija parking pozicija 3, 4, i 5 za zrakoplove, rekonstrukcija centralnog kišnog kolektora na platformi zrakoplova, rekonstrukcija mreže otpadnih i oborinskih voda, izgradnja “Rashladne komore”, uklanjanje objekta “Terminal A” i priprema gradilišne zone za dva objekta, izgradnja tri privremena objekta za operativno i administrativno osoblje te restoran, ograđivanje dvije zone otkupljenog zemljišta, zamjena dijela avionavigacionog rasvjetnog sistema primjenom napredne i energetski efikasnije tehnologije, izgradnja parking platforme za dodatnog distributera goriva Jet A1, izgradnja skladišnih kapaciteta za rasuti prtljag, implementacija novog sistema za registraciju putnika, prtljaga i balansiranje zrakoplova, te izgradnja zaštitnih objekata za prtljažna i kargo kolica – kazao je Bajić.\nOsim radova koji su definisani potpisivanjem spomenuta dva ugovora u narednom periodu planirana je realizacija još nekoliko projekata, i to prva faza proširenja platforme za zrakoplove, izmještanje i izgradnja objekta “Depo goriva”, izgradnja objekta za procesuiranje vrijednosnih pošiljki i izgradnja nove trafostanica.\n– Pored stručnog i operativnog aerodromskog osoblja realizacija projekata je izvršena uz apsolutno razumijevanje i podršku kolega iz Kontrole letenja, Granične policije BiH, Uprave za indirektno oporezivanje BiH, Profesionalne vatrogasne brigade, inspekcijskih službi, Hitne medicinske pomoći, aviokompanija i svih ostalih učesnika u pružanju aerodromskih usluga – istakao je Bajić.\nOno što je izvršni direktor za razvoj MAS-a posebno naglasio je da su svi dosadašnji projekti realizovani bez ikakvog zastoja u radu Aerodroma, te da svi ovi radovi ni na koji način nisu utjecali na neometano obavljanje aviooperacija na MAS-u.\nOznačeno: aerodrom sarajevo


Zamenik gradonačelnika Goran Vesić, predsednik Opštine Voždovac Aleksandar Savić i direktor JP„ Gradske pijace” Bojan Bajagić prisustvovali su danas početku radova na izgradnji parking prostora na mestu nekadašnjeg Pazl grada na Banjici.\n- Izgradnja nova 72 parking mesta umnogome će rešiti probleme stanara sa parkiranjem iz pet solitera kod Banjičke pijace. Parking se pravi na prostoru gde je 2009. godine podignut bez i jedne dozvole bespravni objekat Pazl grad, za koji je potrošeno 350.000 evra – ukazao je Vesić.\nOn je podsetio da je Pazl grad srušen jer nije služio ničemu, dok se sada gradi parking namenjen stanovništvu koji tu živi.\n– Uspeli smo da rešimo jedan od većih problema sa kojima se suočavaju građani u ovom delu grada, jer se na njihovom parkiralištu parkira i deo građana koji dolazi na Banjičku pijacu, koja se nalazi u neposrednoj blizini. Nadam se da ćemo izgradnjom dodatnih parkig-mesta ovaj problem rešiti – istakao je Vesić i zahvalio Opštini Voždovac koja je obezbedila 16 miliona dinara za taj projekat.\nOvako je izgledao Pazl grad na Banjici\nVesić je istakao da će radovi trajati oko mesec dana, kao i da se u međuvremenu uređuju i delovi Banjičke pijace.\n- Trudićemo se da nađemo trajno rešenje i za rekonstrukciju Banjičke pijace, poput Paliluske, Kalenić ili Savsko-senjačke pijace – najavio je zamenik gradonačelnika.


Amela Terzić i Elzan Bidić pobednici RTS krosa u Rekovcu – Sport\nAmela Terzić i Elzan Bidić pobednici RTS krosa u Rekovcu\nREKOVAC – Atletičari Novog Pazara Amela Terzić u ženskoj i Elzan Bidić u muskoj konkurenciji pobedili su danas na kros takmičenju RTS u Rekovc.\nDrugo i treće mesto kod žena osvojili su Biljana Cvilajnović i Teodora Simović, a kod muškaraca Miloš Krstić i Darko Živanović.\nNa takmičenju je učestovalo 717 atletičara, rečeno je večeras Tanjugu u Organizacionom odboru krosa.\nTakmičenje su pratili selektori seniorske i junioarske reprezentacije Slobodan Popović i Edin Zuković i pomoćnica ministra Ministarstva sporta i omladine Vesna Nedeljković.\nRTS kros serija je izborna za sastav reprezentacije Srbije za Balkansko prvenstvo u Ćupriji i Evropsko na Sardiniji.\nPredsednik opštine Rekovac, koja je bila organizator krosa, Aleksandar Đorđević, izjavio je novinarima, da je kros „uspešno održan uprkos jučerašnjoj kiši“ i dodao da je „sve funkcionisalo kao najprecizniji sat“.\nAmela Terzić, Elzan Bidić, kros rts, rekovac\n(VIDEO) SKANDAL Srpkinja i Hrvatica izbačene sa liste: Španović i Perković ne konkurišu za najbolju\nUdovičić otvorio 6. Evorpski seniorski džudo kup Srbija open


RTS :: Dačić sa predstavnicima Grupe frankofonih ambasadora\nPolitika Dačić sa predstavnicima Grupe frankofonih ambasadora\nčetvrtak, 08. nov 2018, 15:50 -> 16:18\nMinistar spoljnih poslova Ivica Dačić primio je predstavnike Grupe frankofonih ambasadora u Srbiji i zahvalio im na podršci za unapređenje statusa naše zemlje u Međunarodnoj organizaciji frankofonije.\nSrbija je u Međunarodnoj organizaciji frankofonije iz posmatrača prešla u pridruženog člana na proteklom 17. Samitu Frankofonije održanom 11. i 12. oktobra u Jerevanu.\nMinistar je izrazio je zadovoljstvo što je u Beogradu formirana Grupa frankofonih ambasadora što je praksa u mnogim državama u svetu, saopšteno je iz Ministarstva spoljnih poslova.\n"Formiranje Grupe je važna inicijativa imajući u vidu interes Srbije, da u svojstvu pridruženog člana u Međunarodnoj organizaciji frankofonije, ojača svoju poziciju i širi vrednosti te organizacije na planu unapređivanja lingvističkih i kulturnih različitosti, upotrebe francuskog jezika i jačanja mira, demokratije i ljudskih prava", naglasio je Dačić.\nAbasador Maroka u Srbiji i predsednik Grupe frankofonih ambasadora Amin Belaž čestitao je Srbiji na unapređenju statusa u Međunarodnoj organizaciji frankofonije.\nBelaž je Dačića izvestio da je Grupa formirana 28. juna ove godine i da je za sada čini 17 ambasadora. Izrazio je nadu da će kroz ovaj format uspešno sarađivati sa Srbijom.\nŠef srpske diplomatije rekao je da je spreman da nakon ovog inicijalnog sastanka nastavi redovne kontakte i saradnju sa Grupom frankofonih ambasadora u Srbiji.


mobilnisvet.rs ShopBlogProizvođačiSamsung Galaxy A8 (2018) je sada u prodaji u Evropi\nSamsung Galaxy A8 (2018) je sada u prodaji u Evropi\nNakon nekih azijskih tržišta, Samsung Galaxy A8 (2018) se sada nalazi u prodaji i u Evropi.\nUređaj Samsung Galaxy A8 (2018) je trenutno na listi na holandskom sajtu kompanije, a njegova cena je 499 evra.\nViše o ovom modelu možete da pročitate ovde: Samsung predstavio praktični i elegantni Galaxy A8 (2018)\nSamsung Galaxy A8+ (2018) se trenutno ne nalazi na listi postoji i velika verovatnoća da neće ni biti u prodaji u Evropi. Takođe, nedostaje varijanta Galaxy A8 (2018) u plavoj boji, ali pretpostavlja se da će i ovaj model kasnije stići.\nOvi telefoni se uskoro mogu očekivati i na tržištima drugih zemalja u Evropi.\nSamsung radi na utvrđivanju problema sa baterijom na Note 8 uređajima\nAuthor: andreau 09. 01. 2018 1 min čitanja


"Crna lista" - Blic Online\nSAD će na "crnu listu" sankcionisanih kubanskih pojedinaca i kompanija, dodati još pet koji imaju veze sa obaveštajnim i vojnim službama Kube, saopštio je američki savetnik za nacionalnu bezbednost Džon Bolton.\nEvropska unija dodala je 10 država i teritorija na spisak takozvanih "poreskih rajeva", čime će se ta "crna lista" utrostručiti.\nEvropska komisija dodala je Saudijsku Arabiju, Panamu i četiri američke teritorije na crnu listu nacija koje smatra pretnjom zbog labave kontrole finansiranja terorizma i pranja novca.\nNovinar austrijske državne televizije ORF Kristijan Veršic, koji je i dopisnik sa Balkana sa sedištem u Beogradu, našao se na listi potencijalnih "državnih neprijatelja" Ukrajine. Njegovo ime nalazi se na listi "državnih neprijatelja" ukrajinskog sajta "Mirotvorec".\nPoreska uprava ažurirala CRNU LISTU: Među najvećim dužnicima MALE PROMENE\nNajveći dužnici poreza i doprinosa u Republici Srpskoj na kraju prošle godine dugovali su 784,7 miliona konvertibilnih maraka, pokazuje ažurirana „crna lista” Poreske uprave RS.\nOd 5. septembra, kada je Ministarstvo za rad Srbije objavilo na svom sajtu nazive 21 firme u kojima su zatečeni radnici "na crno" ili su inspektori u njima utvrdili različite nepravilnosti, lista se proširila na gotovo dve hiljade (1.836) preduzeća ali i pojedinaca koji su obavljali poslove mimo zakona.\nMektić: Nema crne liste ruskih državljana, mi smo jadni i bedni da to nekome namećemo\nMinistar bezbednosti BiH Dragan Mektić i dalje tvrdi da ne postoji "crna lista" ruskih državljana kojima je zabranjen ulazak u BiH.\nPredsednik Republike Srpske Milorad Dodik početkom sledeće godine trebalo bi da bude skinut sa crne liste SAD, tvrde izvori iz lobističkih krugova koji rade za RS u Vašingtonu.


Orlić:Ðilas izgubio kompas, krivi Vučića i Stefanovića – Studio B\nOrlić:Ðilas izgubio kompas, krivi Vučića i Stefanovića\nOrlić:Ðilas izgubio kompas, krivi Vučića i Stefanovića Tanjug\nObjavljeno: 10.07.2020. 20:19 Izmenjeno: 10.07.2020. 20:19\nČlan predsedništva SNS Vladimir Orlić izjavio je danas da je Dragan Ðilas uporan u svojoj nameri da destabilizuje Srbiju i pokušava da za huligane koji su divljali na protestu, na koji je sam pozivao, okrivi Aleksandra Vučića i Nebojšu Stefanovića.\nBez obzira koliko Ðilas iznosio laži, Orlić kaže da je uveren da narod neće dozvoliti povratak u mračna vremena u kojima su Ðilas i njegov klan postajali milioneri dok su se fabrike rasprodavane u bescenje, pola miliona ostavljeno bez posla, policajci išli goli i bosi, ljudi ubijani na ulicama zbog drugačijeg mišljenja, a naš narod na KiM doživeo pogrome i jednostrano proglašenje nezavisnosti.\nÐilas je, kako dodaje, nastojao da satanizuje Stefanovića i policiju, jer su reagovali na horde nasilnika koji su upali u Skupštinu, lomili imovini, gađali policajce kamenjem, bakljama i dogovarali se i kako da ih zapale benzinom.\n“Horski je ponavljao sa saradnicima kako je Stefanovićeva policija bila brutalna prema huliganima i plasirao čak i fotografije foto-modela sa sajtova iz inostranstva lažući da su to devojčice koje je prebila srpska policija”, rekao je Orlić.\nOrlić navodi da je činjenica da je Ðilas, koga zove tajkučinom, izgubio kompas u agresiji da se vrati u fotelju najbolje vidi u paradoksima koje plasira i zato pita ko Ðilasu i šta sada veruje, kada ni sam ne zna više šta ni koliko laže.


Partizan nastavlja sa trijumfima, MZT u minusu - Meridianbet Vesti\nKošarka Author:\tNikola Lalović - 04/10/2016\nPartizan nastavlja sa trijumfima, MZT u minusu\nPartizan je počeo novu sezonu tesnom pobedom nad Mornarom u Baru, dok MZT nije mogao ništa na gostovanju Crvenoj zvezdi.\nNeće izabranici Aleksandra Džikića još uvek kročiti na parket Pionira u ovoj sezoni, pošto i u drugom kolu gostuju i to u Skoplju. Partizan je u prvom meču imao mnogo muke u Baru, ali će gostovanje Mornaru verovatno svim ekipama biti jako problematično.\nStvari iz tog meča koje moraju da se promene su pre svega bolja kretnja u napadu i kontrola ofanzivnog skoka protivnika. Protiv Mornara je Partizan ispod koša imao mnogo problema, a Aleksandar Džikić je pred meč upravo istakao MZT-ove igrače na pozicijama 4 i 5 kao najproblematičnije.\n“MZT je u dobroj meri promenio sastav ekipe u odnosu na prošlu godinu, imaju novog trenera, početak je sezone, sigurno imamo iste probleme. Očekuje nas teška utakmica protiv ekipe koja je opasna i u reketu i sa spoljnih pozicija, sa nekoliko igrača koji sami mogu da odluče pobednika. Pokušaćemo da što bolje iskontrolišemo tu njihovu unutrašnju igru, naročito Lalića, i kreacije iskusnog Mesija. U odbrani su već u prvom kolu pokazali da se protiv njih mora igrati sa puno koncentracije, jer su na određene napade protivnika menjali odbranu, prelazili na zonske varijante“, istakao je Aleksandar Džikić.\nTreba mnogo očekivati od Lukovića koji je prethodne sezone nastupao za MZT, a granica na njegove poene je ????, što bi on bez problema trebalo da prebaci. Imaće težak posao sa iskusnim Lalićem koji je odličan u odbrani, ali ima kvalitet da ga nadigra.\nNovica Veličković će se boriti sa iskusnim Mesijem ispod koša, a duel dvojice bivših igrača Reala bi trebalo da ponudi sjajnu košarku.\nSpolja se MZT oslanja na Torija Tomasa i Čarlsa Klofa koji nisu oduševili protiv Crvene zvezde. S obzirom da i Partizanova odbrana deluje odlično na početku sezone jako dobro mogli bi MZT-ovi bekovi da podbace kao i u Pioniru.\nKsavijer Tomas je iznenadio dobrom partijom u Pioniru i Džikić će sigurno obratiti više pažnje na njega, ali odlična odbrana spoljne linije bi trebalo da se očekuje od njegovog tima.\nOvo je meč u kome će se videti dokle mogu ovi timovi koji se nadaju da će kao iznenađenja doći do fajnal fora, a početno štucanje Cedevite im daje za pravo da se nadaju svojoj šansi.\nDeluje ipak da bi uprkos tome što je kvota na MZT nešto manja Partizan bliži pobedi, a svakako se očekuje manje od 73,5 poena koliko je granica na domaćina.\nTags:Aleksandar Džikić, Partizan\nAustrija je najveći favorit u Litvaniji\nMornar želi iznenađenje u Zagrebu


Nikad zabeleženo - Izvoz nam raste brže od uvoza - Edukaplus\nNikad zabeleženo – Izvoz nam raste brže od uvoza\nPrivredna aktivnost u Srbiji je porastu, a prvi put dešava se da izvoz raste mnogo brže nego uvoz, rečeno je na predstavljanju novog broja časopisa MAT.\nEkonomista Stojan Stamenković rekao je da su u porastu najvažniji pokazatelji – odnosno da raste industrijska proizvodnja, posebno prerađivačka industrija, izvoz i investicije.\n– Izvoz raste mnogo brže nego uvoz i bitno se povećava pokrivenost uvoza izvozom – rekao je Stamenković novinarima i dodao da raste trgovina u prometu na malo.\nEkonomisti ukazuju da nikada do sada nije zabelezeno takvo pokriće uvoza izvozom. Kako je naveo Stamenković, urađena je i prva procena investicija, ali nju, kako kaže, treba uzeti sa izvesnom rezervom. Prema njoj investicije rastu oko osam odsto, dodao je.\nEkonomista Miladin Kovačević ukazuje da se i u drugom kvartalu godine može očekivati rast BDP do 3%, međugodišnje.\n– BDP u prvom kvartalu povećan je za 3,5% u odnosu na isti period prošle godine i vođen je pre svega izvozom, ali podržan i od rasta investicija i potrošnje – navode ekonomisti i ističu da su to dobri pokazatelji.\nEkonomista Ivan Nikolić naveo je da podaci pokazuju da je makroekonomski okvir izuzetno povoljan i da su svi indikatori manje više u porastu, kao i da se taj rast ubrzava.\nU novom broju MAT-a navodi se da je ukupna industrijska proizvodnja u prva četiri meseca na međugodišnjem nivou povećana za 9,9%. Međugodišnji rast proizvodnje prerađivačke industrije je vrlo intenzivan, navode ekonomisti i ističu da je za četiri meseca iznosio 7,8%, a u aprilu 11%.\nŠto se tiče oblasti, od 18 njih, desezonirani indeks je u aprilu bio manji nego u prethodnom mesecu samo u dve i to proizvodnji duvanskih proizvoda i farmaceutskoj industriji. U ostalih 16 oblasti taj indeks je rastao, navodi se u MAT-u.\nRast prometa u trgovini na malo poduprt je i rastom zarada. U period januar-april prosečne zarade su međugodišnje porasle za 5,4%.\nU tom okviru zarade u privatnom sektoru su povećane za 9,2%, a u javnom za 2,8%.\nEkonomisti ukazuju da je obzirom na porast broja zaposlenih u privatnom i pad u javnom sektoru masa zarada u privatnom rasla brže 10,7%, a u javnom sporije nego prosečne zarade.\nEkonomisti navode i da se na osnovu dinamike prihoda i rashoda budžeta u prva četiri meseca 2016. godine može zaključiti da nema problema u pogledu fiskalne konsolidacije.\nU toku aprila ostvareni su prihodi na nivou od 85,9 milijardi dinara, što je za oko 12 milijardi više nego tokom marta. Najveće povećanje u odnosu na mart pokazuju poreski prihodi, odnosno prihodi od poreza na dodatu vrednost.\nEkonomisti su ukazali i da je ICT sektor domaće ekonomije koji poslednjih godina beleži uzlet sa potencijalom za još značajniji rast.


USAID: Kreiran i testiran portal neporeskih nameta u SRB\nTanjug 13. februara 2019. 14:38\nBEOGRAD – Registar neporeskih nameta u Srbiji kreiran je i testiran uz pomoć USAID Projekta podrške regulaciji parafiskalnih nameta, koji su razvrstani na 668 taksi, 108 naknada i 242 ostale vrste plaćanja.\nPortal je sada spreman za implementaciju u Ministarstvu finansija kao instrument za regulaciju, praćenje svih neporeskih nameta i kao vredan izvor informacija za poreske obveznike, poslovne subjekte i građane, saopšteno je iz USAID-a.\nKada Ministarstvo finansija počne sa primenom, registar će pomoći u rešavanju dva postojeća problema.\nPrvo, omogućiće Ministarstvu finansija i Vladi Srbije da potpuno kontrolišu proces regulacije svih neporeskih nameta koja preduzeća i građani moraju da plate. Drugo, pružaće sve informacije na jednom mestu o neporeskim obavezama preduzeća i građana, i time poboljšati transparentnost i predvidljivost, poručuju iz ove organizacije američke vlade.\nRegistar je konačni rezultat USAID-ovog projekta, koji je podržao napore da se reformiše i poboljša sistemi naknada u Srbiji i ukupno poslovno okruženje u zemlji.\nU okviru ovog projekta, svi neporeski nameti su identifikovani, analizirani i definisani kroz 17 različitih kriterijuma koji počinju pravnom osnovom i završavaju se brojem računa za plaćanje, uključujući identifikaciju njihove stvarne fiskalne prirode.\nRegistar je razvijen na IT platformi koja omogućava Ministarstvu finansija da se poveže sa drugim IT sistemima koje koristi Vlada Republike Srbije.\nPored toga, omogućava svim potencijalnim korisnicima (preduzećima i građanima) da organizuju opcije pretrage na osnovu svojih potreba.\nOvakav vid podrške stiže u pravo vreme jer Vlade Srbije ima nameru da nastavi poboljšavanje transparentnosti i predvidljivosti poslovnog okruženja u zemlji, navodi se u saopštenju.\nCarGo potpisao više sporazuma s investitorima u Šangaju


"ZA NAS SI ANĐEO KOJI ZEMLJOM HODA" Emotivna poruka oca male Sofije, čijem je ozdravljenju doprineo i Novak Đoković - Sportal\nVl.K. - Vest objavljena: 20:20 - 16.01.2022\nNajbolji teniser planete zaputio se, posle odluke Federalnog suda, prvim letom za Dubaji, nakon što je u Melburnu prošao kroz 11 dana dugu tortutu.\nTokom ovog mučnog perioda u Australiji, Đoković je dobijao brojne poruke podrške od svojih kolega tenisera, ali i ostalih sportista i javnih ličnosti.\nStefan Markuljević ne spada u red poznatih ličnosti, ali njegova poruka podrške sigurno nije ništa manje značajna Novaku, naprotiv. Reč je o ocu male Sofije (2), koja se septembra 2020. godina našla u velikoj životnoj borbi, a tom prilikom je u pomoć priskočio i srpski teniski as.\nPodsetimo, Đoković je tada finansirao privatni let kojim je mala Sofija otputovala u SAD, gde je zbog ozbiljnosti situacije morala da ode po hitnom postupku i primi terapiju najskupljim lekom na svetu - Zolgensmom.\nZahvaljujući i čestu prvog reketa sveta, pravovremeni tretman je i realizovan.\n- Ovu bitku si pobedio onog dana kad si pomislio da se u nju i upustiš. Velika je nepravda da tebe, kao najboljeg sportistu na planeti, koji je došao samo da igra tenis, tretiraju kao zatvorenika. Za našu porodicu si anđeo koji zemljom hoda, srećni smo i ponosni što živimo u eri jednog velikog čoveka i sportiste kao što si ti - emotivna je poruka Stefana Markuljevića.\nMala Sofija je u Los Anđelesu provela osam meseci i danas je jedna vesela devojčica.\nTenis Novak Đoković Sofija Australija


Vodeni Sportovi Archives - Страница 2 од 9 - Sportska sećanja\nGiljermo Molina – Gol posle “izbacivanja” trojice protivnika\nPosted by Miloš on мај 28, 2021\nŠpanija je rezultatom 13:10 savladala Rusiju u 3. kolu šampionata Evrope u vaterpolu, koje se 2006. godine održavalo na Tašmajdanu u Beogradu. Duel je većim delom bio u egalu, ali su Španci boljom igrom u finišu treće i u poslednjoj četvrtini, uspeli da dođu do važnog trijumfa. Meč nije privukao previše pažnje neutralnih ljubitelja sporta, ali se jedan potez, koji je izveo Giljermo...\nDavide Ćezini – Dribling nogom, gol rukom\nPosted by Miloš on феб 8, 2021\n10. oktobra 2014. godine u meču drugog kola vaterpolo prvenstva Italije, ekipa Koma je napravila malo iznenađenje i kao gost trijumfovala protiv Rome rezultatom 8:3. Meč je prelomnjen u drugoj četvrtini koju su gosti dobili sa 4:1, ali se potez koji se najviše pamti dogodio u poslednjem periodu.Na nešto više od 4 minuta do kraja susreta, pri vođstvu Koma od 6:3, gosti su odigrali jedan...\nKad vaterpolo sudija završi u bazenu\nMnogi će reći da je vaterpolo kolektivni sport u kojem sudije imaju najviše uticaja i često donose odluke o kojima se danima diskutuje. U većini takvih situacija sve se završi samo na priči i na često subjektivnim procenama da li je neka odluka arbitara ispravna ili ne. Ipak, dešavalo se da neki igrači i navijači odu i dalje od same priče i da načine neprijatne gestove prema sudijama. Čini da je najdalje u ljutnji prema sudijama...\nKad vaterpolo golman odbrani penal nogom\nOd 2006. do 2019. godine Pro Reko samo 2012. godine nije uspeo da osvoji duplu krunu u Italiji. Sve vreme u toj dominaciji tima, koji je mnogima sinonim za vaterpolo, prvi čuvar mreže Reka bio je legendarni italijanski golman Stefano Tempesti, po nekim procenama jedan od najboljih italijanskih vaterpolo golmana svih vremena. Beležio je Tempesti mnogo odličnih intervencija, često bivao i među najzaslužnijima za pobede Pro Reka i...\nIgor Milanović – Majstorija sa Sovjetom “na leđima”\nIgor Milanović je po mišljenju mnogih najbolji vaterpolista svih vremena. Vaterpolista koji je promenio ovaj sport fantastičnom igrom na centarskoj poziciji, koji je bio neverovatno dominantan u bazenu, u karijeri je osvojio sve što se moglo osvojiti, ali i često postizao golove na naverovatan način. Verovatno najpoznatiji trenutak u njegovoj karijeri bio je kada je postigao pogodak kojim je Jugoslaviji doneo titulu šampiona planete,...\nOd kada su se 1920. godine plasirali na prvo veliko takmičenje vaterpolisti Grčke su u nekoliko navrata bili blizu osvajanja odličja, ali im je medalja nekako uvek izmicala. Iako su uspeli da dođu do medalje u Svetskom kupu, odličja na Olimpijskim igrama i svetskim i evropskim prvenstvima, koja su ipak najznačajnija vaterpolo takmičenja, ostajala su samo san i pored toga što su se nekoliko puta našli u polufinalu. Taj njihov...\n“Makljaža” Srba i Mađara na prijateljskom susretu\nKrajem januara 2010. godine u prepodnevnim satima u Segedinu vaterpolisti aktuelnog olimpijskog šampiona Mađarske i aktuelnog svetskog šampiona Srbije igrali su prijateljski duel. Meč koji je bio zatvoren za javnost ipak nije odigran do kraja, jer je prekinut već u drugoj četvrtini, zbog velikog incidenta u bazenu, o čemu je javnost vrlo brzo saznala…Mađari su bili u napadu, lopta je upućena ka njihovom centru Gaboru Kišu, koji...


Град Нови Пазар - DRI: Novac iz gradskog budžeta trošen po propisima\nDRI: Novac iz gradskog budžeta trošen po propisima\nPrema zaključku Državne revizorske institucije, finansijski izveštaj o završnom računu Grada Novog Pazara za 2018. godinu sastavljen je u skladu sa Zakonom o budžetu i drugim propisima koji uređuju finansijsko poslovanje.\n„Finansijski izveštaj o završnom računu budžeta Grada Novog Pazara za 2018. Godinu prema svim relevantnim parametrima u skladu je sa propisima Republike Srbije i ne sadrži bilo kakve materijalne greške kao posledicu nedozvoljene radnje u poslovanju. To potvrđuje da se novac iz bužeta troši po propisima, da se imovinom građana upravlja transparentno i kvalitetno. Transparentnost je prisutna kako na prihodovnoj tako i na rashodovnoj strani budžeta“, rekao je načelnik Gradske uprave za izvorne i poverene poslove Džemil Divanefendić.\nKako je istakao, ovaj ali i svi drugi izveštaji nosilaca javnih ovlašćenja u Republici Srbiji potvrđuju da je u Novom Pazaru, kada je o javnoj delatnosti reč, došlo do kvalitativnih, pozitivnih promena.\n„Dobili smo najbolje ocene i od strane civilnog sektora, organizacija koje se bave radom lokalnih samouprava, ali o tome će biti reči narednih dana“ zaključio je načelnik GU.\nIzveštajem DRI zadovoljni su i u Odeljenju za finansije Gradske uprave.\n„U odnosu na prethodni izveštaj DRI , ovaj za 2018 je ocenjen kao znatno bolji jer su zabeležne samo manje nepravilnosti poput onih u vezi sa načinom knjiženja i odabirom ekonomskih klasifikacija. Reč je o neznatnim propustima, koji su podležni ispravkama“, konstatovala je Mihrija Zeković, rukovodilac Odeljenja za finansije.


Tumbaković gubi strpljenje za Šulera : Nadlanu.com\nTumbaković gubi strpljenje za Šulera\n"U Beograd se vraćam jedino ako dođe Šuler. Malo već gubimo strpljenje, ali ako od toga ne bude ništa doći će neko drugi ko je istog kvaliteta kao i Šuler", rekao je Tumbaković.\nEkipi se na Tari u nedelju pridružio Filip Knežević, pojačanje iz čačanskog Borca. Trener crno-belih Vladimir Vermezović kazao je da je 99 odsto tima već formirano i sa povratkom Stefana Šćepovića sa produženog odmora, tim koji će igrati u prva četri kola u Evropi biće kompletan.\nVermezović dodaje da je zadovoljan početkom kondicionih priprema i da za sada osim očekivanog umora igrača, nema većih zdravstvenih problema. Dolaskom na čelo Partizana Vermezović je pooštrio disciplinu i uveo pravilnik ponašanja, koji zabranjuje piće, cigarete, posetu kladionicama, poštovanje klupskog jelovnika i još mnoge zabrane.\nKaže da igrači nisu burno reagovali na nova pravila ponašanja, tako da se nada da će ih i poštovati, dok u supratnom slede kazne.\nO uslovima za pripreme na Tari šef stručnog štaba Partizana ima samo reči hvale.\n"Tara je već decenijama unazad naša srećna baza za bazične letnje pripreme i posle dve godine pauze opet smo tu. Uslovi za rad i odmor su idealni, za razliku od Zlatibora koji nudi više zabave što igračima u ovom trenutku nije potrebno", kaže Vermezović.\nFudbaleri Partizana na Tari ostaju do 26.juna, a dva dana kasnije nastavljaju pripreme na Pohorju u Sloveniji.\nfk partizanljubiša tumbaković


Autodesk pretplata | PC Press\n6. septembar 2014. 15. mart 2017. Nenad Veljković\nU poslednjih par godina Autodesk Subscription model donosi sve više novina, tako da korisnici za svoj novac dobijaju značajnu vrednost. Ostaje im samo da izaberu najpogodniju opciju.\nKompanija Autodesk trudi se da iz godine u godinu svojim korisnicima obezbedi najsavremenije i najproduktivnije alate za rad. Nove, napredne verzije programa obezbediće kompanijama i pojedinicima veću produktivnost, efikasnost, a samim tim i veću konkurentnost na tržištu. Putem različitih opcija pretplate, Autodesk svojim korisnicima obezbeđuje čitav niz dodatnih mogućnosti.\nAutodesk svoja rešenja i prateće usluge kontinuirano razvija kroz poboljšanje funkcionalnosti i stabilnosti, pa samim tim ulaže veliki napor da izađe u susret izazovima koje postavlja savremeno projektovanje u svim tehničkim oblastima. Zbog toga je za korisnike od izuzetnog značaja da imaju pristup najnovijim rešenjima čijim će korišćenjem biti efikasniji u svom radu.\nAutodesk Subscription (pretplata) nudi najpogodniji, moderan i fleksibilan način kupovine i pristupa softveru i uslugama koje su vam potrebne kako biste unapredili svoj rad. S više opcija za kupovinu nego ikada do sada, kompanija može izabrati način korišćenja koji najbolje odgovara njenim potrebama i budžetu. Autodesk Pretplata korisnicima stavlja na raspolaganje softver, usluge i podršku kako bi ubrzali kompletan proces rada, sada i u budućnosti.\nAutodesk Subscription nije više samo naziv za godišnje održavanje Autodesk softvera. Sada je to zbirni naziv za sve Autodesk‑ove opcije pretplate, odnosno načina pristupa programima i njihovog korišćenja. Ovo, između ostalog, uključuje:\nPretplatu za godišnje održavanje (Maintenance Subscription) – ranije poznato korisnicima pod imenom Autodesk Subscription.\nVremenski ograničeno korišćenje programa (Desktop Subscription) – ranije poznato korisnicima pod imenom Autodesk Rental Plans.\nCloud servise (nova Cloud Service Subscription).\nBez obzira na odaberanu opciju, korisnik će uvek imati pogodnost pristupa i rada u najnovijim verzijama softvera, mogućnost odabira određenog seta Autodesk 360 Cloud servisa, fleksibilne uslove licenciranja, tehničku podršku i dodatne usluge.\nMaintenance Subscription (pretplata za godišnje održavanje) može se opciono kupiti, isključivo kao dodatak uz „klasičnu“, trajnu licencu nekog od Autodesk‑ovih programa. Pretplata za godišnje održavanje najisplativiji je način da održite i maksimizujete vašu dugoročnu investiciju u Autodesk softver i usluge. Pretplata za godišnje održavanje (Maintenance Subscription) pomaže vam da na efektan način obnavljate licence vašeg Autodesk softvera. Kroz momentalni pristup poslednjim verzijama Autodesk programa, možete povećati produktivnost koristeći najnovije tehnologije i mogućnosti koje štede vreme.\nKupovinom pretplate za godišnje održavanje, korisnici paketa Autodesk programa stiču pravo pristupa pojedinim specijalizovanim aplikacijama koje se inače ne prodaju samostalno. To je najbolji i ujedno najekonomičniji način da budete uvek ispred konkurencije. Promenom Autodesk‑ove prodajne politike, kojom se od februara 2015. ukida prodaja programskih nadogradnji, pretplata za godišnje održavanje postaje jedini način da vaša trajna licenca uvek podrazumeva najnoviju verziju softvera. Sa Maintenance Subscription‑om, dobijate:\nPristup najnovijim verzijama, kako biste uvek koristili aktuelni softver, koji vam daje prednost nad konkurencijom.\nPristup dodatnim programima i funkcionalnostima u okviru Autodesk Design Suit‑ova.\nAutodesk 360 cloud servis, koji vam pomaže da povećate mobilnost, poboljšate saradnju i optimizujete svoje projekte.\nTehničku podršku za brzo rešavanje problema, kako biste održali produktivnost.\nDesktop Subscription korisnicima nudi fleksibilan, pay‑as‑you‑go model licenciranja koji omogućava vremenski ograničeno korišćenje Autodesk programa. Kvartalna i godišnja opcija pretplate pružaju vam mogućnost da investirate u softver samo u meri koja vam je zaista potrebna.\nSa Periodičnom pretplatom (Desktop Subscription) možete da licencirate Autodesk softver na kratkoročnoj bazi kako biste odgovorili na različite poslovne i budžetske zahteve, kao što su iznenadni projekti ili zapošljavanje osoblja za konkretne projekte. Izaberite između kvartalne i godišnje opcije za korišćenje Autodesk Design Suite paketa i drugih softverskih proizvoda.\nPeriodična pretplata vam daje fleksibilnost da upravljate troškovima, bez investiranja u kupovinu licenci i bez dugoročnih obaveza. Uz Desktop Subscription dobijate:\nPristup najnovijim verzijama softvera, odabranim Autodesk 360 cloud servisima i tehničkoj podršci.\nNiske ulazne cene kako biste mogli da upravljate troškovima, bez avansne investicije u licence ili dugoročne obaveze.\nLako smanjenje ili povećanje tima usled iznenadnih kratkoročnih projekata i privremenog zapošljavanja dodatnih kadrova.\nPovećanu funkcionalnost, uz manje rizika.\nCloud Service Subscription omogućava vam da proširite svoje poslovanje s desktop i notebook računara u cloud, pojednostavite saradnju i procese rada koristeći širok izbor cloud baziranih rešenja. Pristup ka virtuelno neograničenoj cloud računarskoj snazi može znatno umanjiti potrebno vreme za vizuelizaciju i simulaciju procesa, osloboditi desktop resurse za veću produktivnost i bolje rezultate. Sa Cloud Subscription dobijate:\nPraktično beskonačnu cloud računarsku snagu, koja vam pomaže da pokrenete kompleksne i za resurse zahtevne zadatke bez zauzimanja sopstvenih desktop računara. Time izbegavate investiranje u skup, specijalizovani hardver.\nMogućnost saradnje s proširenim timovima u cloud okruženju u realnom vremenu, iz vaše kancelarije ili s prenosivog uređaja.\nPristup projektnoj dokumentaciji bilo kada, bilo gde, sa Interneta i prenosivih uređaja, praćenje radnih procesa tokom svih faza projekta.\nPristup svim najnovijim uslugama, fleksibilno licenciranje i tehničku podršku.\nTagovi: aktuelno, Autodesk, autodesk subcribe, cloud subscription, OSA, pretplata\n← 9 tehnoloških izuma žena koji su promenili svet\n4 moćna oružja za savršen Geek roštilj →


Kirby: Loša situacija na tržištu čelika\n20/02/2015 | 09:50\nAmbasador SAD u Srbiji Michael Kirby izjavio je da su proizvodnja čelika i tržište čelika u teškoj situaciji.\n"Teške su okolnosti. Srbija želi garancije zbog loših iskustava iz prošlosti, ali proizvodnja čelika i to tržište su u teškoj situaciji. Obe strane su pokušale, videćemo šta će se dogoditi", rekao je Kirby za Radioteleviziju Vojvodine.\nOn je ocenio da je privreda u Evropi dosta slabija nego što bi SAD želele.\n"Prošlog vikenda sam pročitao da je jedan veliki proizvođač čelika izgubio skoro milijardu dolara u poslednje vreme u proizvodnji. Čak i nemački proizvođači vide da im profit opada", kazao je Kirby.\nOve nedelje su neuspešno okončani pregovori Vlada Srbije sa američkim Esmarkom o prodaji Železare Smederevo, a danas je objavljen javni pozov za izbor profesionalnog menadžmenta koji će upravljati tim preduzećem.\nYouTube uvodi servis bez reklama, ali koji će morati da se plati


Svetski lider\t/ Coface grupa\t/ O Nama\t- Coface\nŠirom sveta, Coface štiti kompanije od neplaćanja.\n4 stuba kompanije COFACE\nEkspertiza poslovnih rizika\nZaštita od neplaćanja\nOsiguranje prodaje širom sveta\nGrupa doprinosi pravilnom funkcionisanju I dugoročnom razvoju preduzeća svih veličina, negujući atmosferu poverenja između ekonomskih aktera u zemljama u kojima se nalaze ova preduzeća i njihovi klijenti.\nNAŠA EKSPERTIZA SE ZASNIVA NA 4 stuba:\nPrisutna u preko 200 zemalja, kompanija Coface je globalni lider među kompanijama koje se bave osiguranjem potraživanja i upravljanju rizicima.\nSvakodnevno štiti prodaju i poslovanje preko 40.000 preduzeća.\n80 % preduzeća se suočavaju sa kašnjenjem plaćanja koja prouzrokuju četvrtinu bankrotstava. Jedna od prvih misija stručnjaka iz kompanije Coface je zaštita preduzeća od ovih dugovanja koja mogu ugroziti njihovo poslovanje i njihovo postojanje.\nZbog sve veće međunarodne orijentacije, Grupa Coface je organizovana tako da podrži razvoj preduzeća širom sveta.\nSvakodnevno 340 osiguravača donosi 10 000 odluka o garancijama.\nS obzirom na to da ju je Fitch ocenio sa AA, a Moody’s sa A2 po , I da ima stabilne izglede na osnovu obe rejting agencije, Grupa Coface ima za cilj da održi jaku finansijsku poziciju, što je od suštinskog značaja za osiguranje. Pozitivne ocene dobijene od strane ove dve agencije zasnovane su na tri ključna faktora: Coface-ova vodeća pozicija na svetskom tržištu osiguranja potraživanja, jaka solventnost Grupe i proaktivno upravljanje rizicima(zasnovano na efikasnim alatima i procedurama). Natixis je većinski vlasnik, bavi se pružanjem komercijalnih bankarskih usluga, upravljanjem sredstvima I pružanjem finansijskih usluga u okviru druge po veličini bankarske grupe BPCE. Izašao je na tržište Euronext Market 2014.


Naslovna Berkovići Ostalo Vežite pojas - policija provodi akciju\nčetvrtak, 19 april 2012 09:18\tZoran Šukić\nMinistarstvo unutrašnjih poslova Republike Srpske sutra počinje pojačanu kontrolu saobraćaja i kažnjavanje putnika koji ne budu koristili pojaseve na prednjim i zadnjim sjedištima, kao i roditelje koji budu prevozili djecu bez korištenja bezbjednosnih sjedišta, prenose agencije.\nKazna za nekorištenje pojasa je 30 KM, a za nekorištenje bezbjednosnog sjedišta za djecu 40 KM. Policija do sada nije sankcionisala nekorištenje pojasa na zadnjim sjedištima, pa ovom akcijom želi podstaknuti stanovnike na tu obavezu kao i da koriste bezbjednosna sjedišta za djecu što bi doprinijelo smanjenju posljedica saobraćajnih nesreća kako po vozače tako i na putnike u vozilu.\n- Poštujući preporuke Svjetske zdravstvene organizacije koja je u svojim istraživanjima utvrdila da korištenje bezbjednosnih pojaseva značajno smanjuje broj teško povrijeđenih, odnosno smrtno stradalih u saobraćajnim nezgodama, MUP RS će nastaviti sankcionisanje ovih prekršaja i nakon akcije s ciljem povećanja bezbjednosti učesnika u saobraćaju - saopšteno je iz MUP-a RS.\nAkcija ''Produžite liniju života - vežite pojas'' počela je u martu ove godine, a nakon završene njene preventivne faze od sutra će policijski službenici početi sprovođenje represivne faze ove akcije.\nOve nedelje 39048\nOvog mjeseca 263103


FAP prodaju u delovima – Priboj Online\n21. februara 2015. geek\nKako bi trebalo da izgleda kamion koji će se proizvoditi u FAP-u\nAGENCIJA za privatizaciju je objavila javne pozive za privatizaciju tri preduzeća iz svog portfelja – „Krušik plastike AD“ iz Osečine, „Fabrike automobila Priboj“ i AD „Aleksa Šantić“ iz istoimenog mesta. U pozivu za prikupljanje ponuda sa javnim nadmetanjem radi prodaje kapitala „Krušik plastike“ navodi se da je na prodaju paket akcija koji predstavlja 93,96 odsto kapitala tog preduzeća, a procenjena vrednost kapitala je 843.299,70 evra.\nSvi zainteresovani mogu podneti prijave za učešće u postupku najkasnije do 6. aprila, a dužni su da uplate depozit za učešće u postupku, u iznosu od 84.329,97 evra – navode u Agenciji za privatizaciju.\nBudući strateški partner FAP-a će, prema javnom pozivu, sa Republikom Srbijom osnovati novo privredno društvo. Minimalni ulog investitora je najmanje milion evra u novcu i pet miliona evra u stvarima ili u novcu, dok će ulog Srbije biti deo imovine FAP koju je država stekla zamenom potraživanja za vlasništvo.\nU Opštini Priboj preduzeti su koraci za dolazak partnera, koji će oživeti fabriku i grad. Odlukom Skupštine opštine osnovano je Društvo sa ograničenom odgovornošću „Industrijski parkovi“, čija su imovina zemljište i pogon „Preseraja“, najvredniji deo FAP-a, u Manovića Polju, uz reku Uvac i granicu sa BiH. Ovde su poslednje izgrađene hale, 1984. godine, na 45.000 kvadrata.\nDržava nam je ustupila „Preseraj“ i osnovna delatnost društva „Industrijski parkovi“ biće iznajmljivanje nekretnina. Uskoro, uz pomoć države, započinje adaptacija, kako bi se objekat prilagodio svetskim standardima u proizvodnji automobilskih delova i kamiona – ističe za „Novosti“ Lazar Rvović, predsednik opštine Priboj.\nModel industrijskih parkova već uspešno posluje u Subotici, a Rvović kaže da je namera da se kasnije nešto slično uradi i sa ostalim pogonima FAP-a, koje će se ponuditi drugim investitorima, kao i još neke fabrike na izdisaju, kako Priboj ne bi zavisio od jedne fabrike.\nU FAP je do petka, kao i ranije u nekoliko navrata, boravila ekipa inžinjera kompanije „Sisu“ iz Finske, sa kojom je u maju prošle godine Vlada Srbije potpisala memorandum, posle blokade barske pruge i dolaska premijera Aleksandra Vučića u grad na Limu. U matičnoj fabrici kamiona je 740 radnika, dok ih je nekoliko puta manje u četiri FAP-ova zavisna preduzeća.\nPrevious postOtvoren Sajam turizma – štand Turističke organizacije Priboj među najposećenijima\nNext postDemokratizacija Srbije , pa makar doveli i NATO


20.05.2022 u 16:21\nLjubić šesti put predsednik Opštine Doljevac\nNIŠ, Doljevac – Na vanrednim lokalnim izborima, 3.aprila ove godine, u Doljevcu Srpska napredna stranka osvojila je 30 mandata, Socijalistička partija i Jedinstvena Srbija po tri, a Srpska radikalna stranka jedan mandat. A na konstitutivnoj sednici lokalne skupštine, potvrđeni su mandati svih odbornika i izabrano novo rukovodstvo. Za predsednika opštine Doljevac ponovo je izabran Goran Ljubić - Međarac, kojem će mandat na čelu doljevačke lokalne samouprave biti šesti uzastopni. Ljubić je na ovoj vodećoj funkciji od 2004.godine. -Stanovnici naše opštine su pokazali da veruju u rukovodstvo i ono što smo do sada učinili za njihovu dobdobit, da su prepoznali naše angažovanje i rad u prethodne skoro dve decenije i nastojanja da naša opština što pre izađe iz kruga nerazvijenih.\n23.12.2021 u 21:57\nStroža kazna za Babićevog vozača\nApelacioni sud u Nišu prihvatio je žalbu tužilaštva i pravosnažno osudio Dejana Stanojevića iz Beograda na četiri i po godine zatvora jer je na naplatnoj rampi Doljevac izazvao saobraćajnu nesreću u kojoj je poginula jedna osoba, a povređene četiri, među kojima i direktor „Koridora Srbije” Zoran Babić. Osnovni sud je prvostepenom presudom aprila ove godine Stanojevića osudio na tri godine i 10 meseci zatvora, a na presudu su se žalili i okrivljeni i tužilaštvo. Vozač „Koridora Srbije” osuđen je jer je 31. januara 2019. na auto-putu Niš–Leskovac po gustoj magli velikom brzinom službenim vozilom „škoda superb” udario u automobil koji se nalazio u kanalu naplatne rampe, a potom je to vozilo udarilo u još jedan automobil u kanalu. U udesu je poginula Stanika Gligorijević iz Debelice\n11.01.2021 u 20:53\nIz poplavljenih kuća na jugu Srbije evakuisane 34 osobe, u Nišu vanredna situacija\nPripadnici Sektora za vanredne situacije sa Specijalističkim timovima za spasavanje i rad na vodi evakuisali su 34 osobe iz objekata koji su poplavljeni izlivanjem bujičnih potoka i to 22 osobe iz Doljevca, dve iz Leskovca, šest iz Bojnika i četiri iz Bujanovca, saopštilo je večeras Ministarstvo unutrašnjih poslova (MUP) Srbije. MUP je saopštio da je proglašena vanredna situacija na teritoriji Leskovca, na delu teritorije opštine Bojnik i u opštinama Žitorađa, Doljevac, Dimitrovgrad i Vlasotince. „Na teritoriji Nišavskog upravnog okruga pripadnici Vatrogasno-spasilačke brigade Niš intervenisali su pet puta na crpljenju vode u opštini Svrljig, selo Niševac, opštini Doljevac u selima Orljane i Šarlinac, kao i na evakuaciji 22 osobe iz ugroženog područja na teritoriji opštine Doljevac”, naveli su\n01.02.2019 u 10:07\nUhapšen Babićev vozač, sutra na saslušanju\nPo nalogu Osnovnog javnog tužilaštva u Nišu policija je uhapsila D.S. (35), vozača direktora „Koridora Srbije” Zorana Babića, koji je juče povređen u saobraćajnoj nesreći kod Doljevca, prenosi Tanjug. Vozaču se na teret stavlja krivično delo „teško delo protiv bezbednosti javnog saobraćaja”, precizirao je za Tanjug portparol tužilaštva Ivan Marković. Marković je dodao da je osumnjičenom po nalogu tužioca određeno zadržavanje do 48 sati i da će sutra biti priveden na saslušanje u tužilaštvo. Teška saobraćajna nesreća dogodila se u četvrtak ujutru na deonici auto-puta Niš - Leskovac, na izlaznoj naplatnoj rampi Doljevac, kada su se iz za sada nepoznatog razloga sudarila tri vozila. U lančanom sudaru poginula je jedna žena, a još pet osoba je povređeno. Babić je u toj saobraćajnoj\n31.01.2019 u 10:21\nŽena stradala u sudaru kod Doljevca, povređen i direktor „Koridora” Zoran Babić\nJutros oko 9 časova na na autoputu Beograd-Niš, na naplatnoj rampi Doljevac kod Niša, dogodila se teška saobraćajna nesreća u kojoj je jedna osoba izgubila život, dve su teško, a tri lakše povređene. Nesreća se dogodila kada su se u sustizanju sudarila tri vozila. Život je izgubila jedna žena, a jedna od teže povređenih osoba je Zoran Babić direktor javnog preduzeća Koridori Srbije. Babić je teško povređen i, kako nam je rekao dr Miodrag Lazić, direktor Urgentnog centra KC Niš, kako je odmah po prijemu utvrđeno, zadobio je prelom butne kosti. Prema rečima dr Lazića, Babić nije životno ugrožen i i posle pružanja neophodne pomoći na Klinici za anesteziju i intenzivnu terapiju niškog Kliničkog centra u toku dana biće prebačen za Beograd. Uzrok sudara je još uvek nepoznat.\n16.12.2018 u 22:08\nIzbori u senci hapšenja\nPredsednik Srbije i lider Srpske napredne stranke Aleksandar Vučić proglasio je ubedljivu pobedu SNS-a na lokalnim izborima u Lučanima, Kuli, Kladovu i Doljevcu. Obraćajući se u sedištu SNS-a, on je ukazao da će ta partija u gotovo sve četiri opštine imati dvotrećinski broj mandata. Vučić nije opširnije komentarisao incidente koji su se dešavali u izbornom danu u Lučanima a zbog kojih je, prema navodima pojedinih medija, ministar policije Nebojša Stefanović ponudio ostavku. Najbolji rezultat, prema Vučićevim rečima, SNS je ostvario u Doljevcu s osvojenih 83,4 odsto glasova (33 od 37 mandata). Istakavši da je to najviši procenat osvojenih glasova koji je neka stranka ostvarila u istoriji na lokalu, on je dodao da su cenzus u ovoj opštini prešle još liste Jedinstvene Srbije sa 6,22 odsto\n19.11.2018 u 09:26\nPočela bitka za Lučane, Doljevac, Kladovo i Kulu\nIzbornu trku 16. decembra u Lučanima, Doljevcu, Kladovu i Kuli jedino će u sve četiri ove opštine trčati Srpska napredna stranka i Socijalistička partija Srbije. Opozicija će trčati samo jednu deonicu i to onu u Lučanima gde će se Savez za Srbiju boriti za naklonosti birača. Najveće interesovanje stranaka i političkih pokreta je za izbore u Lučanima gde je do sada predato šest izbornih lista. U ostalim mestima nije veliko interesovanje. Tako su u Doljevcu izborne liste predali SNS, SPS i PUPS, a u Kuli i Kladovu su to uradili SNS i SPS. U Lučanima su prvi prikupili potpise predstavnici liste „Aleksandar Vučić – Zato što volimo Lučane i Dragačevo – Srpska napredna stranka”. Listu kandidata naprednjaka, kako „Politika” saznaje, u kampanji će pomoći veći broj visokih funkcionera,\n28.10.2018 u 23:42\nRaspisani izbori u Lučanima, Kuli, Kladovu i Doljevcu\nGrađani Lučana, Kule, Kladova i Doljevca biraće 16. decembra lokalnu vlast. Upravo za taj datum, predsednica Skupštine Srbije Maja Gojković je raspisala izbore za odbornike lokalnih parlamenata u ove četiri opštine. U saopštenju iz republičke skupštine se navodi da odluka o raspisivanju izbora u ovim lokalnim samoupravama stupa na snagu danom objavljivanja u „Službenom glasniku”, kada počinju da teku i rokovi za obavljanje izbornih radnji. Kako su prenele agencije, izbori će biti u nadležnosti organa koji su na osnovu Zakona o lokalnim izborima zaduženi za njihovo sprovođenje. Upravo na osnovu tog pravnog akta, kao i Zakona o lokalnoj samoupravi, Gojkovićeva je donela odluku da raspiše izbore za lokalnu vlast u ovim mestima.


UREDBA O MERAMA ZA VREME VANREDNOG STANJA: Za vreme vanrednog stanja odstupa se od Ustavom zajamčenih prava\nVlada Republike Srbije donela je Uredbu o merama za vreme vanrednog stanja ("Sl. glasnik RS", br. 31/2020 - dalje: Uredba) kojima se odstupa od Ustavom zajamčenih ljudskih i manjinskih prava za vreme vanrednog stanja.\nUredba, doneta 15. marta, utvrđuje da Ministarstvo unutrašnjih poslova, u saglasnosti sa Ministarstvom zdravlja, može privremeno da ograniči ili zabrani kretanje licima na javnim mestima.\nIsta ministarstva mogu da narede pojedinim licima ili grupama lica koja su zaražena ili se sumnja da su zaražena zaraznom bolesti COVID-19 da borave na adresi svog prebivališta odnosno boravišta, sa obavezom javljanja nadležnoj zdravstvenoj ustanovi.\nMinistarstvo unutrašnjih poslova može da naredi da se izvrši zatvaranje svih prilaza otvorenom prostoru ili objektu i onemogući napuštanje tog prostora ili objekta bez posebnog odobrenja, navodi se u Uredbi.\nNavodi se da MUP može da naredi obavezan boravak određenim licima ili grupama lica na određenom prostoru i određenim objektima kao što su prihvatni centri za migrante i sl.\nUredbom su zabranjena sazivanja i održavanje zborova i svih drugih okupljanja građana na otvorenom prostoru.\nZabranjena su i sva okupljanja u zatvorenom prostoru (sportske, kulturne i druge manifestacije), osim okupljanja koja su od posebnog interesa za rad i funkcionisanje državnih organa i službi.\nStupanjem na snagu ove Uredbe prekidaju se sve izborne radnje u sprovođenju izbora za narodne poslanike, poslanike Skupštine Autonomne pokrajine Vojvodine i odbornike skupština opština i gradova, koji su raspisani za 26. april 2020. godine.\nSprovođenje izbornih radnji nastaviće se od dana prestanka vanrednog stanja, navodi se u Uredbi i zadužuju izborne komisije da obezbede i čuvaju postojeću izbornu dokumentaciju do nastavka sprovođenja izbornih radnji i izbora.\nIzvor: Vebsajt B92, 16.03.2020.


W A P W NCE\nDRQ FLK 3BU\nJ D X R 268\nStepenice kutijastog izgleda kao centralni deo Bazar Noir radnje\nProjektanti studia za dizajna enterijera Hidden Fortress napravili su lebdeće stepenište koje je kutijastog oblika, a postavljeno je u centru njihove prodavnice u Berlinu.\nVlasnik prodavnice je želeo da zadrži visoke plafone u tom prostoru čime je zadržao deo atmosfere koju je zgrada imala u svom prvobitnom obliku, a istovremeno je stvorio snažan identitet prodavnice.\nSpoljašnjost stepenica je crne boje koja stvara kontrast sa unutrašnjom bledom bojom drveta. Crna boja je korišćena kako bi ujedinila prostor i njom je pokrivena cela površina donjeg nivoa radnje. Za oblaganje međusprata korišćeno je drvo bora, svetle boje i time je stvoren snažan vizuelni efekat kontrasta između ova dva nivoa.\nIsti bor od kojeg je napravljeno stepenište, koje dominira na sredini prostora, je korišćen za kreiranje ramova po meri na donjem spratu. Spoljašnji deo stepeništa je u celosti obojen u crnu boju, dok je u unutrašnjosti stepeništa zadržan prirodni izgled boje drveta. Stepenište se spušta sa međusprata, ali nikada zapravo ne dodiruje pod i time stvara iluziju plutajućeg stepeništa. Njegovo kućište pruža potrebnu čvrstoću koja održava stepenište krutim.\nPored interesantnog stepeništa ovaj prostor dekorišu i drugi zanimljivi detalji. Dizajneri su na donjem spratu napravili sistem kvadratnih ramova koji pokrivaju zid na prednjoj strani prostora. Individualni regali, moduli napravljeni u tri različite veličine, mogu biti vezani za okvire i mogu se pomerati kako bi se na njih smestili predmeti različitih veličina.\nMeđusprat je prostran i pruža dosta mesta za kancelarijski nameštaj i sve što je potrebno za jedan poslovni prostor. Obložen je staklom i na taj način stvara vizuelnu vezu između radnje i međusprata, kao i osećaj otvorenosti koji sprečava da ovaj mali prostor izgleda tesno.


Super Odmor - specijalna ponuda - Metropole - Švajcarska, Ženeva, Ženeva - Anesi - Lozana - Ponude - Smeštaj - Apartmani\nSuperodmor - Ponude - Švajcarska - Ženeva\nŽeneva - Anesi - Lozana\nŽeneva - foto: dufko/fotokonkurs\nHotel CAMPANILE ANNEMASSE CENTRE – GARE 3* , Anemas\nLokacija: moderan hotel iz lanca Campanile, odlično lociran (na autobuskoj liniji 61 za Ženevu).\nSmeštaj: Moderno opremljene sobe sa kupatilom, TV, besplatnim internetom, bife-doručkom. Jednokrevetne i\ntrokrevetne sobe su dostupne na upit.\nAnnemasse je izuzetno prijatan i simpatičan francuski pogranični gradić, 10 km istočno od Ženeva sa kojom je praktično srastao u jedan urbani kompleks. Zbog znatno nižih cena predstavlja privlačan rezidencijalni centar u kome živi veliki broj zaposlenih u Ženevi. Turistima, koji ovde borave po daleko povoljnijim uslovima, na raspolaganju je odlična mreža frekventnog javnog prevoza kojom se za 15-tak minuta dolazi do Ženeve (Cena karte koja važi 120 min je 4€). Sa svojim shopping molom interesantan je Švajcarcima za povoljniju kupovinu.\nDetaljnije pogledati na strani program puta\nNeutralnost, banke, časovnici, čokolada i sir- prve su asocijacije za Švajcarsku - malu, prelepu i prebogatu državu koja pleni svojim prirodnim lepotama, stotinama ledničkih jezera, glečerima i večno belim planinskim vrhovima (sto vrhova preko 4000m) koje je gotovo nemoguće opisati. Ženeva je po mnogima značajnija od glavnog grada Berna. Nalazi se na obali najvećeg evropskog alpskog jezera (Ženevsko ili Lemansko), na mestu na kome Rona ističe iz njega, sa pogledom na najviši vrh Evrope (Mon Blan-4810m). Sa svojom jedinstvenom istorijom, otmenim prodavnicama, ekskluzivnim hotelima i odličnim restoranima predstavlja sedište svetskog jet-seta i san svakog turiste. Sa oko 200.000 stanovnika u užem i 750.000 u širem području, grad ima istovremeno kosmopolitski duh i šarm alpske varoši. U gradu u kome je nastao reformacijski pokret Žana Kalvina,u kome je rođen Žan Žak Ruso, gde je nastao Crveni krst, danas je jedno od sedišta OUN, sedište svetske zdravstvene organizacije, kao i brojnih drugih međunarodnih organizacija.